Hubungan Intim Jadikan Wanita Cantik, Seri Lain Macam!

Isteri jangan sekali-kali mengelak jika diajak suami untuk bersama. Selain mood yang lebih baik, wanita juga tampil aura cantik setiap kali bersama. Orang kata serinya lain macam setiap kali selepas bersama suami.

Wow! Tapi itulah satu fakta mengenai seks yang sememangnya tidak mampu ditolak sama sekali. Benar wanita kelihatan cantik dengan kuasa solekan, yang mampu mengubah 360 darjah kejelitaan asli seseorang wanita.

Namun tahu tak, kecantikan dalaman yang datangnya daripada kepuasan maksima, kebahagiaan dan kasih sayang daripada pasangan lebih memberi makna dalam erti kecantikan sebenar. Melakukan hubungan intim adalah salah satu cabang kecantikan yang dimaksudkan ini.

Sejujurnya, wanita tampil lebih cantik, berseri dan memperlihatkan aura sebenarnya dengan hanya melakukan seks yang hebat. Bagaimana?

Menurut Dr. Mehmet Oz, seorang doktor ternama daripada Amerika Syarikat yang mengelolakan segmen You Beauty, dalam sebuah majalah di New York, hubungan intim adalah jalan paling mudah dan pantas untuk wanita terlihat lebih cantik.

Pengaliran Darah Lancar
Menurut Dr. Michael Roizen dari Klinik Cleveland Roizen, ketika melakukan hubungan seks, wanita seolah-olah mendapat satu semangat yang jitu daripada aktiviti tersebut. Keadaan ini akan membuatkan darah dan hormon berjalan dengan cukup lancar sehingga terpancar cahaya kemerah-merahan pada kulit. Hal yang sama juga berlaku kepada lelaki.

Kecantikan Alami
Setiap kali ‘bersama’ dengan suami tercinta, seorang wanita akan memperlihatkan pipinya yang kemerah-merahan secara semulajadi. Bukan itu sahaja, malah bibir juga terlihat lebih mulus dan mekar berbanding palitan gincu bibir biasa. Soal kulit? Jangan tidak tahu bahawa kulit wanita juga akan mula memancarkan sinarnya secara alami dan ini menjadikan kulit kelihatan hebat dan bersinar dari dalam.

Redakan Stress
Aliran darah yang baik sememangnya mampu meredakan tekanan pada sesiapa jua. Menurut Mary J Rapini, aturan seks yang hebat dan teratur mampu meredakan setiap organ tubuh untuk berada dalam keadaan lebih baik. Malah seks juga memberi kesan menenangkan yang cukup baik. Kurangnya tekanan membuatkan anda tampil lebih cantik dan berseri-seri.

Kurangnya Risiko Kedutan

Bagaimana hal ini terjadi? Kedutan di kulit banyak dipengaruhi oleh lebihan cahaya matahari yang tembus secara terus kepada kulit. Namun tekanan kepada arteri juga membuatkan kedutan menjadi lebih hebat. Apabila aliran darah berjalan dengan lancar, nutrisi dan oksigen dapat dialirkan dengan lebih baik, maka kurangnya tekanan kepada arteri dan sekaligus mengurangkan kedutan pada wajah.

Rambut Lebih Cantik
Setiap folikel rambut memiliki pembuluh darah dan aliran darahnya yang tersendiri. Aliran darah yang baik dan lancar akan membekalkan nutrisi kepada setiap pembuluh darah di rambut. Keadaan ini akan membuatkan setiap folikelnya terjaga dengan cantik dan sihat. Rambut anda pastinya lebih cantik, sihat dan bersinar.

Payudara Cantik
Setiap kali melakukan hubungan seksual, payudara seorang wanita akan membesar sebanyak 25 peratus. Malah ketinggian puting juga akan meningkat setengah inci daripada biasa. Hal ini pastinya adalah terapi paling hebat untuk wanita tampil yakin jika dibandingkan apabila mereka terpaksa menggunakan push up bra saban hari.

Bakar Kalori
Bersenam dan membakar kalori menjadi satu kepayahan melampau bagi wanita terutama yang mempunyai anak kecil. Usah jadikan ia alasan untuk anda sebaliknya pilihlah aktiviti seks yang mampu membuatkan kalori anda terbakar dengan baik. Melakukan seks sama seperti melakukan zumba. Cukup hanya 15 minit setiap hari.


Buat Sendiri ‘Photobook’ Di Rumah, Jadi Kenangan Terindah Ramadan Dan Raya!

Bulan Ramadan adalah bulan istimewa bagi umat islam seluruh dunia di mana mereka menjalani ibadah puasa selama sebulan dan melakukan pelbagai amalan kerohanian.

Malahan, ramai mengambil peluang ini untuk melakukan ziarah ke tanah suci Mekah bagi menunaikan ibadah umrah mahupun haji, mengindahkan kediaman serta kembali berhubung bersama ahli keluarga dan yang tersayang dengan berbuka puasa serta pertemuan raya.

Sambutan Hari Raya ini, Photobook Malaysia menawarkan koleksi yang baru saja dilancarkan – Koleksi Seni Dinding Kaligrafi Islam yang dihasilkan dari kain linen buatan Jerman bagi menyerikan dekorasi kediaman anda. Datang dengan 6 rekaan unik dalam pelbagai saiz, pasti ianya menjadi pilihan sepadan untuk hiasan dinding di ruang tamu dan rumah anda.

Ingin mengekalkan memori indah Ramadan dan raya anda serta kecapi kemeriahan perayaan bila-bila masa dan dimana-mana sahaja? Kami sedia membantu anda mencipta detik-detik menarik yang tidak dapat dilupakan dan boleh dikongsikan dengan yang tercinta.

Pilihan koleksi “photobook” dan cetakan gambar bertemakan raya meluas kami menawarkan sentuhan peribadi yang menambah daya tarikan kepada sambutan raya anda. Dari gambar sekeluarga ke gaya fesyen raya anggun anda, setiap gambar mempunyai ceritanya tersendiri dan wajib diraikannya.

Pilih daripada rangkaian eksklusif kami termasuk ePhotobook, buku potret, buku gambar landskap besar dan “flush mount album” dalam mencipta gambaran visual kenangan Ramadan dan raya anda yang menakjubkan.

Anda juga boleh merakam momen tersebut dengan cetakan rekaan tersendiri seperti cetakan gambar, “insta prints”, jubin bergambar dan cetakan poster di mana ianya mudah direka dan membolehkan anda mengingati detik-detik istimewa tersebut berulang kali.

Kami di Photobook Malaysia dengan penuh teruja ingin mengucapkan Selamat Hari Raya kepada semua umat islam. Ayuh abadikan kenangan terindah bulan mulia ini dengan menyambutnya penuh bergaya serta bersama-sama mencipta memori yang tak lupus ditelan masa. Tak kira anda berkumpul secara maya mahupun fizikal, mari berkumpul dan raikan kemeriahan perayaan ini bersama-sama.

Usah berpuas hati dengan sambutan raya ala kadar semata-mata. Berikan peluang kepada Photobook bagi merealisasikan kenangan terbaik anda bersama yang tercinta di musim perayaan ini. Mula cipta rekaan raya anda yang tersendiri hari ini!

Tawaran eksklusif kepada pembaca Keluarga:


“Kena Bawa Jumpa Mommy Ni Baru Happy.” Awal Ashaari Buntu Reaksi Anak Tak Teruja Pergi Bercuti Buat Ramai Terhibur!

Pelakon dan pengacara, Awal Ashaari menerusi laman Instagramnya, berkongsi momen percutian bersama keluarga di Pulau Langkawi, Kedah baru-baru ini.

Begitupun, percutian kali ini tidak disertai oleh isterinya, Scha Alyahya yang kini sedang menjalani sebuah penggambaran.

Menerusi perkongsian tersebut,Awal Ashaari yang memuatnaik gambar bersama dua anak perempuannya memberitahu bahawa sudah tidak tahu kemana lagi destinasi yang harus dituju hanya demi membuatkan anak keduanya teruja.

Dalam nada berseloroh menerusi kapsyennya, Awal memberitahu yang anak perempuan keduanya itu, Lyla Amina tidak berperasaan kerana tidak tahu bahawa keadaan anaknya itu berada dalam keadaan baik ataupun sebaliknya.

“Daddy tak tau nak bawak pi mana lagi untuk buat awak ni excited. Terbang dah, masuk air dah, pi zoo dah, masuk hutan pun dah.

“Ke awak nak seberang pi Kuala Perlis baru nak senyum? Susah jugak budak takde perasaan ni. kita tak tau dia ok ke tak.. selalunya orang kata anak no 2 ni penuh perasaan.

“Bawak Pi Haji Ismail beli pinggan mangkuk kang.. baru tau.

Malah itu juga membuatkan dia ada terfikir untuk membawa anaknya itu ke negeri Perlis dimana isterinya kini sedang shooting supaya dapat membuatkan Lyla Amina kembali tersenyum.

Mungkin destinasi Perlis itu yang akan membuatkan si comel Lyla Amina kembali teruja dan ceria seperti sediakala setelah bertemu dengan ibunya.

Menjengah ke ruangan komen, rata-rata terhibur dengan perkongsian tersebut. Ada yang berkongsi tip tak kurang yang mengakui mengalami pengalaman yang sama.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Sayur & Ulam Yang Dimakan Nak Pastikan Betul-betul Bersih, Begini Wanita Ni Kongsi Cara Boleh Buat!

Tidak lengkap rasanya kalau makan nasi di waktu tengah hari tanpa ada sayur di dalam hidangan. Paling tidak pun memadai ulam-ulaman yang dicelur, tambah berselera jika digandingkan pula dengan sambal belacan. Memang makan bertambah dibuatnya.

Memastikan sayur dan ulam-ulaman yang dimakan oleh keluarga kita adalah selamat, ada baiknya ketahui cara betul untuk mencucinya seperti mana yang dikongsikan oleh Enkay Nik Mustaffa.

Menurutnya ada beberapa cara yang sesuai dibuat mengikut perbezaan jenis sayur-sayur dan nak tahu detail ini perkongsiannya.

TIPS MEMBERSIHKAN ULAM DAN SAYUR

Bila dah mula makan ulam mentah, rasa ketagih dengan rasa manis, kesegaran dan kerangupan terutama sayur yang ditanam sendiri.

Hari ni petik kailan, kangkung, sawi manis, salad romaine yang ditanam sendiri untuk cicah dengan sambal belacan.

Untuk orang yang suka makan ulam ni cuma kena jaga kebersihan. Selain tu, ambil ubat mencegah cacing secara teratur. Ada tiga cara yang kita boleh gunakan untuk membersihkan sayur.

1) BILAS
– Cuci tangan anda sekurang-kurangnya 20 saat
– Cuci dahulu sayur atau buah yang mempunyai kulit
– Buang label pelekat, kotoran atau busuk pada makanan
– Bilas menggunakan air yang bersih sambil sental. Tujuan menyental adalah untuk menyingkirkan mikrob dan organisma kecil yang terdapat pada makanan
Sesuai untuk: Epal, pear, kobis, lobak merah dan sebagainya

2) RENDAM
– Penuhkan besen, sink atau mangkuk besar dengan air.
– Rendamkan sayur atau buah dan buat gerakan pusaran untuk membilas makanan itu.
– Rendamkan selama 2-3 minit
– Sesuai untuk: Sawi, kangkung, anggur, oren dan sebagainya

RENDAM DALAM LARUTAN AIR GARAM
– Campurkan 1-2 sudu garam ke dalam besen berisi air
– Rendamkan sayur atau buah anda selama 5 minit
– Bilas kemudian sayur atau buah itu boleh digunakan atau di simpan
– Sesuai untuk: Brokoli, bunga kobis, anggur, oren dan sebagainya.


Nak Bahagia Pun Kena Tahu Caranya. Kena Usaha, Bukan Berserah Aje. 8 Tip Ni Amalkan!

Setiap perkahwinan pasti mengimpikan kemanisan kasih sayang dan bahagia yang berpanjangan dalam rumah tangga. Bahagia itu ialah ketenangan dalam hati yang dikurniakan Allah SWT manakala mawaddah (kasih sayang) dan rahmah (belas kasihan) kurniaan Allah SWT.
Setiap kita harus mempertahankan rumahtangga hingga kekal ke hujung usia. Ada caranya untuk bahagia selain berdoa.

Ikuti 8 panduan ini yang bermanfaat untuk suami isteri memperbaharui kasih sayang terutama yang sudah lama berkahwin.

Puji dan peluk
Setiap pasangan perlu saling memuji dan menghargai antara satu sama lain, terutamanya dalam semua aspek kehidupan. Juga setiap pasangan suami isteri hendaklah meluahkan kecintaan melalui pelukan yang mesra antara satu sama lain kerana pelukan berkenaan kasih sayang berterusan.

Solat berjemaah
Selepas bangun awal dan membersihkan diri, anda dan pasangan juga akan mempunyai banyak peluang untuk solat berjemaah bersama-sama. Jika suami ke masjid untuk solat subuh, bolehlah anda membantu menyiapkan baju dan menghantarnya ke pintu. Jika solat bersama, hubungan antara suami dan isteri lebih utuh. Selalunya, kita akan saling bersalaman dan bermaafan selepas solat. Ia memberikan keberkatan dan kemanisan dalam hubungan suami isteri.

Penghargaan
Pasangan mana yang tidak suka apabila setiap kelakuan dan perbuatan dihargai, jadi amalkan penghargaan kepada pasangan supaya pasangan tidak merasakan terpinggir, walaupun nampak ringkas tetapi sebenarnya ia membawa makna mendalam perhubungan.

Nostalgia dating

Kembalikan nostalgia ketika kali pertama keluar dating. Aktiviti sebegini dapat membantu mengembalikan momen terindah yang pernah anda dan pasangan lalui dahulu. Barulah terasa pemikiran anda dan pasangan positif sambil dibuai momen sweet!

Perhatian
Sentiasalah memberikan perhatian yang khusus terhadap pasangan agar pasangan tidak diabaikan.

Pergaulan
Menjaga batas-batas pergaulan dengan orang lain bagi mengelakkan daripada berlakunya salah faham, menimbulkan perasan tidak selesa seterusnya boleh menimbulkan keretakan rumah tangga.

Buat kejutan

Asyik isteri je bangun pagi dan perlu memasak sarapan untuk keluarga. Di sebelah tengah hari pula perlu membasuh pakaian dan mengemas rumah. Apa kata, si suami juga bangun awal pagi dan bantu isteri menyediakan sarapan di dapur. Aktiviti sebegini membantu mengeratkan lagi hubungan anda bersama pasangan. Mulakan hari anda dengan aktiviti positif di rumah.

Ucapan rindu

‘I love you’ adalah perkataan ajaib dan ungkapan romantis ini mampu memberi semangat kepada pasangan setiap kali dilafazkan dengan nada yang lembut. Jangan lupa cakap ‘I love you‘ kepada pasangan sebelum pergi ke tempat kerja dan setiap kali sebelum tidur. Pasangan anda juga akan menyedari bertapa berhargai dirinya dan terasa disayangi. Barulah setiap rutin harian anda akan jadi positif!

Moga perkahwinan bahagia sehingga akhir hayat.


“InsyaAllah..Kalau Rezeki Saya, Allah Akan Tunaikan” Alif Satar Teruja Jumpa Mufti Menk

Penghujung tahun, ramai yang mengambil kesempatan untuk menunaikan umrah, tidak kira bersama keluarga atau kenalan.

Tidak terkecuali, penyanyi terkenal, Alif Satar, dan ahli kumpulan Alif Satar & The Locos, telah berangkat mengerjakan umrah bersama-sama.

Ketika di sana, Alif telah berkongsi situasi ketika di Madinah yang benar-benar membuatkan ramai ‘cemburu’ apabila secara kebetulan bertemu dengan ulama’ terkemuka dunia, Mufti Menk.

Dia yang sempat bergambar dan bercakap sebentar dengan ulama tersebut mengakui begitu teruja apabila sebelum ini hanya mampu melihat di media sosial sahaja.

Ujar Alif lagi, sebenarnya dia memang berniat mahu bertemu dengan Mufti Menk dan sempat bertanya kepada petugas kebersihan di masjid berkenaan tentang keberadaan ulama berkenaan.

“Saya menonton IG live beliau dan terus berlari ke masjid untuk mencarinya..Saya tahu ia agak sukar di tengah lautan manusia. Siap tanya cleaner lagi ada jumpa Mufti Menk tak? Tapi dia kata tiada.

“Dalam hati saya berkata “InsyaAllah.. kalau rezeki saya, Allah akan tunaikan”. Kemudian, dengan kuasa Allah, beliau muncul dan berdoa di sebelah saya. ALLAHUAKHBAR. Saya sangat gembira bertemu dengannya secara peribadi.

“Terima kasih untuk semua video yang anda lakukan, ia membantu saya melalui masa yang sukar. Semoga Allah memudahkan segalanya untuk anda. AAMEEN,” tulisnya.

Mufti Menk turut meninggalkan komen di ruangan Instagram Alif dengan berdoa agar selebriti itu terus berada dalam kasih Sayang Allah.

Meninjau di ruangan komen, rata-rata daripada mereka memuji kebesaran Allah dan terharu dengan kisah hebat dari Alif Satar di Tanah Suci. Ada juga yang berdoa suatu hari nanti dapat bertemu dengan ulama besar itu dan berharap ibadah yang sedang dikerjakan Alif serta rakan-rakannya dipermudahkan Allah S.W.T.


Buat Sendiri Lemon Detox Untuk Kesihatan Badan Termasuk Bantu Kempiskan Perut. Cara Nak Buat Mudah Dan Ringkas.

Menjaga kesihatan badan adalah sangat penting bagi semua individu dan tidak mengira faktor usia.

Terdapat pelbagai cara bagi mengekalkan kesihatan tubuh badan ia termasuk pemilihan makanan yang seimbang dan berkahsiat.

Selain itu, boleh mencuba ‘natural remedies’ untuk kekal sihat. Sebagaimana perkongsian wanita ini, Mim Yusof, menggunakan lemon sebagai asas untuk penyediaan jus sebagai minuman sihat.

Umum mengetahui bahawa air lemon dengan campuran halis sering menjadi pilihan rakyat Malaysia kerana dikatakan dapat menyegarkan tubuh badan dan menghilangkan rasa loya.

Selain itu, dikatakan mempunyai kandungan nutrisi yang berkhasiat dan memberikan kebaikan kepada kesihatan badan.

Nak tahu cara membuatnya, ikuti cara penyediaannya seperti berikut.

Bahan:

Lemon (sini kak mim guna 5 biji lemon)
Madu 350ml
Halia sikit
Garam bukit sikit
Gula merah/nisan asli pun buleh (jika nak tambah. Hanya guna madu pun boleh.)

Cuci bersih² lemon dan halia, pastu rendang dalang air, buh garam bukit sikit dalang air tu.
Rendang ar dalang 10-15 minit.

Hiris nipis lemon

Isi dalam balang kaca dan letak sedikit garam bukit.

Tuang ar madu.

Setelah dicampur bahan-bahan tadi.

Tutup rapat-rapat. Simpan dalam peti ais. Pagi² ambik dua tiga keping, letak dalam cawan. Tuang air suam, minum aie, makan lemon sekali. Tak pahit rasanya. Amalkan tiap-tiap pagi.

Selamat mencuba! Minuman untuk kesihatan seisi keluarga.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Hampir Lupakan Nak Kerja Takut Anak Jatuh Sakit.” Diana Danielle Dedah Fasa Buat Comeback, Anak Tak Henti Nangis

Aktres Diana Danielle berkongsi momen penerimaan anaknya, Muhammad yang tidak begitu baik ketika dia kembali aktif dalam dunia lakonan.

Jelas ibu kepada sepasang cahaya mata ini, anak sulungnya yang ketika itu baru mencecah usia setahun kerap menangis dalam suatu tempoh lama hingga membuatkannya risau.

#KisahBantalBusuk ni bermula dari Muhammad umur setahun, dia terkejut bila ibu dia dari full-time housewife, bekerja balik.

“Dari momen D (Diana) keluar rumah, sampai D balik, Muhammad takkan berhenti menangis sampai pernah hilang suara! Masa tu D sampai hampir lupakan nak kerja takut anak jatuh sakit..,” tulisnya menerusi kapsyen.

Namun isteri kesayangan Farid Kamil akhirnya dapat menarik nafas lega apabila situasi berkenaan semakin baik apabila anaknya menunjukkan perubahan positif.

“Tapi satu hari tu D keluar kerja, dia senyap. Nanny bagitahu Muhammad start attached dgn patung bear favourite dia.

“Kalau dia nak minum botol atau tidur, kalau Ibu takde, bear akan teman, jadilah bantal busuk. Sampai harini.

“Tapi time to time, kena basuh jugak sebab tengit sangat baunya,” ujar Diana lagi.


Bila Tuan Rumah Ada Anak Kecil, Tetamu Jangan Datang Mengejut. Perkongsian Ibu Ni Ada Betulnya!

Amalan kunjung berkunjung di Hari Raya selain mengeratkan hubungan kekeluargaan, tidak dinafikan tradisi ini juga sebenarnya yang akan memeriahkan lagi suasana sambutan Hari Raya yang diraikan.

Hakikatnya, kunjungan tetamu dari jauh atau dekat amat-amat dinantikan. Pun begitu menurut seorang ibu ini yang mempunyai anak kecil ada baiknya juga agar kunjungan tersebut tidak dibuat secara mengejut.

________________________________________________________________________

Jujurnya, rumah orang yang ada anak kecil ni, bukanlah rumah yang bersedia untuk menerima kunjungan tetamu. Apatah lagi secara mengejut.

Bersepah, tunggang-langgang, lantai tercemar, baju tak berlipat, dinding comot.

Kalau kita tetamu, kalau hati bukan jenis memahami dan berbaik sangka, tak payah lah datang. Jenis membawang, lagi lah.

Di sebalik rumah yang macam kapal karam tu, ada seorang perempuan yang macam bela saka. Bila-bila masa boleh meletup.

Baru kemas, sudah sepah balik. Dah tu, dia seorang je yang kemas pulak tu. Yang tukang sepahnya ramai. Semua kerja, harapkan dia. Baru buka mulut, kena cop asyik membebel.

Sakitnya hati!

Dulu masa Kak MJ masih bujang, berazam la konon nak jadi lain dari yang lain. Akan usaha juga rumah kemas ala English Style. Anak taknak comot. Superwoman. Konon.Pada yang masih bujang tu, good luck lah ye


“Abang Mampu Beli Ni Je…” –  Doktor Tunaikan Hasrat Isteri Sambut Anniversary Di Mekah

Sambutan hari ulang tahun perkahwinan adalah satu perkara yang “wajib” bagi setiap pasangan suami isteri. Mengikut cara tradisionalnya, makan malam romantik atau “candlelight dinner” sudah cukup tetapi pasangan perubatan ini akan menyambut hari ulang tahun perkahwinan mereka yang ke-10 di Makkah.

Baru-baru ini, Dr Ahmad Samhan telah memuat naik satu hantaran di Facebook berdedikasi untuk isterinya, Dr Rushaida Zabidi. Beliau berkata bahawa impian isterinya adalah untuk menyambut hari ulang tahun perkahwinan mereka di Makkah serta mengucapkan terima kasih kepada agensi Umrah yang dipilih kerana membantu merealisasikan impian isterinya.

Diilhamkan oleh isterinya, Dr Ahmad mengimbas kembali kepada zaman kesusahan mereka sepanjang 10 tahun berkahwin pada hantaran yang sama.

“Kami diijabkabul di tahun 3 perubatan. Tak mudah berumah tangga ketika masih belajar. Pernah sekali aku betul-betul tak ada duit. Tapi takkanlah dah ada isteri ni aku tergamak nak minta duit belanja dari Abah. Duit aku hanya cukup-cukup beli sepapan telur” luah Dr Ahmad.

“‘Sayang, bulan ni abang mampu beli ni je. Kita makan nasi dengan kicap, telur sebiji kita kongsi ya?’.’Tak apalah, ini pun dah cukup’. Dia masuk bilik ambil marker dan tulis atas telur nombor 1 hingga 30. Tujuan supaya tak masak lebih dari sebiji setiap hari. Aku sebak” jelas beliau.

Dr Ahmad Sahman juga menceritakan kehebatan isterinya menemani dan menjaganya ketika jatuh sakit pada 7 tahun yang lepas.

“7 tahun lepas aku disahkan ada ketumbuhan rahang. Perlu jalani pembedahan besar. Pembedahan ini menjadikan aku manusia bisu. Mulut diikat dengan dawai dan tekak di tebuk. Kaki disimen, minum susu ikut hidung dan kencing melalui tiub. Siksa, Allah saja tahu. Namun, dia tetap setia disisi menemani dan menjaga. Sikit pun tak mengeluh. Dialah yang sentiasa beri kata-kata semangat waktu aku putus harapan. Dialah yang sentiasa memahami dan memberi sokongan penuh setiap apa yang aku lakukan.”

“Di sebalik kehebatan seorang lelaki, ada wanita hebat di belakangnya. Wanita yang telah banyak berkorban. Kerana itu aku berusaha sedaya yang mampu untuk penuhi hasratnya. Nasihat saya untuk suami, hargailah isteri ketika susah dan senang. Jangan lupa pengorbanan dia bila berada di puncak. Layanlah dia sebaik mungkin. Hargai dia. Hari ini dia ada, esok lusa mungkin dia tiada. Kerana apa yang dia buat untuk kita dan keluarga tiada bandingan” nasihat Dr Ahmad.

Hantaran Dr Ahmad Samhan telah menyentuh hati warganet yang sebanyak 23,000 di Facebook. Semoga artikel hari ini memberi manfaat dan inspirasi kepada anda semua. Sayangilah pasangan anda sebelum terlambat.

Terima Kasih.


Buat Masker Guna 2 Bahan Je, Parut Jerawat Pudar Dan Muka Pun Tak Kusam. Patutlah Ramai Share!

Tidak lama lagi kita akan meraikan perayaan Hari Raya Aidilfitri, jadi sudah tentunya pelbagai persiapan sudah dilakukan.

Bukan sahaja memastikan rumah dihias cantik tetapi penampilan diri juga dititikberatkan. Siapa yang tak nak cantik. Semua wanita mengakuinya. Ingin kelihatan cantik dari hujung rambut hingga ke hujung kaki.

Malah ada yang sanggup berhabisan wang ringgit untuk cantik dengan mengunjungi pusat kecantikkan. Dalam pada itu, boleh cuba petua secara alami hanya mengguna bahan di rak dapur sahaja.

Sebagaimana petua ini hanya mengguna asam jawa dan tepung pulut.

MASKER  TEPUNG PULUT DENGAN ASAM JAWA

Kenapa baru sekarang aku jumpa masker ni. Sumpah best gila weh.Mana tidaknya,lepas pakai masker ni,parut jerawat pudar, jerawat kecut, muka cerah, putih la senang cakap. Bila sentuh pipi, Ya Allah lembutnya, macam sentuh pipi baby.

Sebelum ni, aku ada terlihat, sorang budak perempuan berkongsi petua untuk pudarkan parut jerawat dia, aku lihat hasil dari petua dia kongsi tu, boleh tahan juga la, dari muka berparut sampai hilang terus parut dia, licin weh.

Dalam hati aku cakap, boleh cuba ni, sebab muka aku pun, ada la sikit parut jerawat, mana lah tahu boleh hilangkan jeragat keturunan aku ni sekali.

Dalam post budak tu, dia guna bedak sejuk, tapi kat rumah aku ni, mana da bedak sejuk, lain la masa aku tinggal dengan mak aku dulu, boleh la ambik yg dia.

Disebabkan perasaan tidak sabar hendak cantik, sapa tak nak cantik, nak raya ni weh, aku hentam tepung pulut je, bedak sejuk pun dari beras juga, cuma cara penghasilan tu lain dari bedak sejuk..

Bahan
1sudu makan asam jawa.
1 sudu makan tepung pulut/tepung beras

Bancuh dahulu asam jawa dengan sedikit air, buang biji dia tu, kemudian masukkan tepung pulut, kacau, kalau nampak cair sangat tambah tepung pulut, kalau pekat sangat tambah air.

Lepas tu, boleh la sapu dekat muka, sebelum pakai baca bismillah dulu, ketika sapu tu, selawatlah ke atas Nabi Muhammad S.A.W tiga kali, pahala pun dapat, cantik pun dapat.

Bila dah kering,boleh cuci muka, boleh lah anda rasa kelembutan bak kulit bayi tu.

Selamat mencuba.

Sumber: Nur Azmazatul Afifah Arpi


Rahsia 5 Bahasa Cinta Suami Isteri Kena Tahu. Barulah Bahagia Melimpah Ruah!

Cinta mempunyai bahasa yang tersendiri. Ada pasangan yang berjaya menguasai Bahasa Cinta ini, tetapi ada juga yang sehingga ke hujung usia masih gagal bercakap Bahasa Cinta.

Kebahagiaan pasangan tidak boleh dinilai dengan masa. Ada yang sudah berkahwin selama 30 tahun, tetapi mereka tidak bahagia. Mereka hanya ada perkongsian kehidupan. Berkongsi rumah, berkongsi tempat tidur, berkongsi zuriat. Tetapi tidak boleh berbahasa Cinta.

Kita sering memandang orang yang baru kahwin, yang sedang romantik dan berbahagia sebagai mentah dan berbisik di dalam hati kecil yang banyak lagi ujian yang mereka bakal tempuhi. Kebahagiaan mereka itu belum tentu berkekalan terus terngiang-ngiang di dalam hati.

Sebenarnya ini adalah tanggapan yang salah. Kita takkan tahu apa yang akan terjadi di masa hadapan. Masa bukan penentu segalanya tetapi komunikasi, bahasa, faham memahami dan tolak ansur menjadi kunci utama.

Mari kita bongkar 5 Bahasa Cinta yang saya olah dari buku The Five Love Languages oleh Gary Chapman.

5 Bahasa ini jika anda dapat kuasai semuanya, kebahagiaan itu akan menjadi milik anda berdua. Tetapi jika anda berjaya kuasai bahasa yang sama dengan pasangan anda, walaupun 1 sahaja pun sudah mencukupi.

Apakah 5 Bahasa Cinta? Bagaimanakah untuk menggunakannya dan apa yang perlu dielakkan?

1. Kata Pengesahan

Anda suka dihargai secara lisan. Anda suka dipuji, diberi galakan, kata-kata semangat, dorongan, penghargaan dan ayat-ayat manis menjadi makanan utama yang membahagiakan anda.

Jika pasangan anda berbahasa begini, bercakaplah selalu. Pujilah dia bila dia buat sesuatu, mengoratlah dia supaya dia layu, gunakan ayat-ayat cinta untuk buat dia tersenyum dan beri semangat apabila dia perlukan.

Jangan sesekali bercakap kasar, mengherdik, mengutuk dan menjerit dengan pasangan yang berbahasa begini. Dia akan menyedut 200% dari apa perkara buruk yang kita ungkapkan.

2. Masa berkualiti

Masa, masa dan masa. Anda tidak perlukan sangat benda lain, hanya masa bersama pasangan sudah cukup. Anda suka berbuat sesuatu dengan pasangan. Anda ingin berkongsi masa dengannya. Anda tidak kisah buat apa pun asalkan bersama pasangan. Tak perlu keluar kos mahal-mahal pun tidak mengapa. Berjalan berdua di di pasar pagi pun dah jadi saat yang bahagia.

Jika pasangan anda berbahasa begini, sila ambil berat tentang masa anda. Pastikan rancang betul-betul supaya tiada masa terluang yang sepatutnya boleh dihabiskan dengan pasangan. Anda beri masa, anda akan bahagia. Semudah itu.

Jangan memandang rendah keperluan masa orang yang berbahasa begini. Masa bersama yang tidak cukup boleh membuatkan pasangan anda sunyi dan kadang-kala membawa kepada tekanan dan kemurungan.

3. Menerima Hadiah

Anda gembira menerima sesuatu dari orang yang anda sayangi. Tak perlu yang mahal-mahal pun. Asalkan ianya pemberian dari yang tersayang, anda akan sangat gembira dan menghargainya. Ia melambangkan betapa pasangan anda menghargai anda dengan memberi hadiah.

Jika pasangan anda berbahasa begini, amalkan memberi dan sentiasa memikirkan dia. Singgah kedai runcit? Fikirkan apa yang ingin diberi kepada dia. Keropok ke, air ke, coklat ke. Tiada masalah. Asalkan anda membeli sesuatu untuk dia. Lebih baik apabila anda tahu apa yang dia suka terima, jika dia suka bunga, belikan. Jika mampu, belikan yang mahal juga.

Jangan sesekali beri sesuatu pada orang lain tanpa ada bahagian dia. Itu akan nampak seperti meminggirkan dia. Belilah apa-apa pun sebagai penyejuk hati. Macam saya cakap tadi, tak perlu yang mahal pun.

4. Khidmat

Anda suka apabila pasangan buat sesuatu untuk anda atau bantu anda buat sesuatu. Contohnya anda suka diurut, anda suka pasangan masak untuk anda, anda suka pasangan bersihkan rumah dan lain-lain. Anda rasa dihargai apabila pasangan bantu atau buat sesuatu untuk anda.

Jika pasangan berbahasa sebegini, bantulah dia di dalam kerja-kerja rumah. Masaklah sesuatu untuknya atau masaklah makanan kegemarannya. Bantu isteri basuh pinggan, basuh baju, jagakan anak dan lain-lain. Yang si isteri pun boleh bantu suami dengan mengekalkan rumah dalam keadaan kemas atau selalu sediakan pakaian yang sudah bergosok. Jika anda buat sesuatu untuk si dia tanpa disuruh, itu lagi melambangkan betapa anda mencintai dia.

Jangan biarkan pasangan terkontang-kanting membuat kerja keseorangan. Jangan pula tidak ambil peduli mengenai keperluan pasangan seperti pakaian dan makanan.

5. Sentuhan fizikal

Anda suka disentuh. Anda suka dimanja, dicium, dipegang, diangkat, dipeluk, digigit dan lain-lain lagi. Satu geseran tangan memberi impak 10 kali ganda dari seribu ayat-ayat cinta.

Jika pasangan berbahasa begini, terkamlah dia. Manjakan dia. Sentuhlah dia selalu, belailah dia. Amalkan pelukan manja, ciuman mesra. Selalunya pasangan begini mempunyai tahap ghairah dan cinta yang tinggi. Gunakan penghargaan ini sepenuhnya dan anda juga akan dapat manfaatnya.

Jangan abaikan pasangan berbahasa begini. Jangan biarkan dia bersendirian tanpa sentuhan terlalu lama. Dia akan merajuk dan kecewa. Perlu ambil tahu adakah anda sudah mencium dia hari ini? Jika belum, ciumlah. Amalkan juga pelukan-pelukan sebelum ke tempat kerja dan apabila pulang dari kerja. Anda ada tugas penting untuk memuaskan keinginan dia, tunaikan tanggungjawab anda sepenuhnya.

Itulah dia 5 Bahasa Cinta. Lubuk rahsia kebahagiaan rumah tangga? Sangat betul. Bayangkan jika anda berjaya menguasai kesemuanya. Anda pasti akan diangkat setinggi-tingginya oleh pasangan anda. Dan sudah pasti anda dan pasangan akan benar-benar melayari bahtera cinta tidak kiralah berapa lama masanya.

Semoga ini semua memberi manfaat. Semoga lebih banyak pasangan menguasai 5 Bahasa Cinta ini.

Kongsikan ilmu ini kepada semua. Lebih banyak anda kongsi, lebih banyak keluarga yang akan bahagia.

Nombor berapa Bahasa Cinta anda? Tag pasangan anda dan beritahu mereka bahasa anda supaya mereka boleh menggembirakan anda.

Sumber: FB  Akhtar Syamir


Pelajar Asrama Susah, Guru Ini Buat Dana Bantu.

Tugas guru bukan sekadar mengajar tetapi membantu para pelajarnya mengenal mengenai kehidupan.

Sebagaimana perkongsia seorang guru ini, Muhammad Yusof menceritaka usahanya membantu pelajar dari keluarga yang berpendapatan rendah.

Tak semua student asrama saya orang senang. Ramai juga yang parentnya orang susah.

Duduk asrama ni makan bayar seringgit je sehari untuk 5 kali makan. Ya, 5 kali makan hanya bayar seringgit je sehari. Mana nak dapat kalau makan kat luar kan?

Kadang ada dikalangan dorang yang takde duit syiling nak telefon atau kadang ada antara dorang yang keputusan duit. Yelah, tengok kawan makan kat kantin sekolah, dorang pun teringin nak makan tapi duit takde.

Maka, saya ada buat ‘dana wakaf’ untuk dorang. Caranya saya masukkan duit seringgit, seringgit dan duit syiling dalam bekas, lepas tu mana-mana student yang nak ambil, saya bagi ambil je berapa banyak yang dorang nak ambil. Saya cukup risau kalau student asrama kelaparan.

Dan yang bagusnya budak-budak saya ni, dorang ambil berapa yang dorang rasa perlu je, walaupun saya tak pernah pesan apa-apa kat dorang. Pernah saya tanya, kenapa awak tak ambil lebih. Pelajar tu jawab ‘saya ingat kat kawan-kawan saya juga cikgu, biar sama-sama rasa..’.

Alhamdulillah. Benda yang saya suka bila jadi warden ni ialah tentang kemenjadian murid.

Dan, syukur budak-budak asrama saya semuanya baik-baik. Moga mereka jadi anak soleh, anak solehah yang membahagiakan parent mereka dunia akhirat

[Nota: saya tulis ni bukanlah nak bagitau saya cikgu terbaik ke apa cuma sekadar berkongsi tentang macamana kita nak bantu anak murid kita yang susah. Kesusahan is real, tuan, tuan dan puan, puan. Kalau ada manfaatnya kita sama-sama sharelah ya, moga idea untuk membantu sesama manusia ni kita suburkan, tak kira siapa pun kita.]

Sumber:

Keluarga Talk: Mengukir Bahagia Tidak Semestinya Harus Korban Diri


“Perempuan Mana Yang Tak Mahu Pregnant…?”-‘Influencer’ Menangis Ditanya Netizen Ketika Live IG!

Pastinya setiap antara kita yang telah mendirikan rumah tangga mahukan kemanisan hidup yang berpanjangan bersama pasangan dengan dikurniakan rezeki cahaya mata sebagai penyeri dan pengikat kasih sayang.

Namun hidup ini penuh dengan ujian, apa yang diinginkan kadang-kadang tidak berlaku seperti diharapkan. Ada yang bertahun-tahun sudah mendirikan rumah tangga, namun masih lagi belum direzekikan anak dan terus menanti dengan sabar.

Menerusi video yang dimuat naik oleh  Atierah Zulfatie di akaun TikTok, wanita ini menceritakan bahawa dia mendapat satu soalan yang agak sensitif mengenai cahaya mata ketika dia membuat sesi Live di Instagram.

Dia yang turut dikenali sebagai Bebytoratora sering memuatnaik video review makanan.
Namun ketika satu sesi live tersebut, hatinya cukup tersentuh bila diajukan soalan yang cukup sensetif berkaitan anak.

Dilihat Atierah seperti sudah tidak dapat menahan kesedihannya lalu menangis semasa menjawab soalan berkenaan.

Ujarnya lagi, ada yang mempertikai fizikalnya yang dikatakan gemuk menjadi punca masih belum mempunyai anak. Wanita berkenaan turut menyarankan siapa yang tidak suka dengannya boleh lah unfollow daripada mengatakan sesuatu yang menyakitkan hatinya.

Ujarnya lagi, dia tidak mampu untuk puaskan hati orang lain dan hanya mampu untuk menjadi diri sendiri dan mencari rezeki yang halal untuk menolong keluarganya dan tidak mengganggu kehidupan orang lain.

Video ini mendapat lebih 45.4 ribu tanda suka dan ditonton oleh 447 ribu tontonan.

Meninjau di ruangan komen, ramai yang mendoakan agar bebytoratora dikuriniakan zuriat dan terus sabar dengan ujian. Bahkan ada juga yang turut berkongsi pengalaman memberi motivasi kepada bebytoratora.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Kehilangan Mak Sehari Sebelum Syawal, 13 Beradik Kini Rasa Tiada Maknanya Raya!

Meraikan lebaran tanpa orang tersayang tentunya berbeza suasana dan perasaannya pada tahun-tahun sebelumnya.

Ini dirasakan oleh keluarga ini bilamana ibu tersayang pergi bertemu kekasih abadi sehari sebelum kedatangan Syawal.

Berkongsi apa yang dirasai, Cikgu Zahran menitipkan rasa dan nasihat untuk panduan bersama.

Tiada Raya Tanpa Emak.

Awal Ramadhan emak datang berpuasa di rumahku. Emak tampak sihat gembira. Emak habiskan tarawih 23 rakaat di surau dekat rumahku. Emak pesan balik raya di rumah mertua. Nanti raya ketiga kita kumpul ramai ramai. Emak nak buat kenduri.

29 Ramadhan yang hening, sekitar pukul 7 pagi, telefon berdering. Abang Fauzi telefon. Aku rasa macam pelik pagi pagi abang dah telefon. Kalau boleh hang balik segera. Emak macam dah sejuk ni. Sayup terdengar suara di corong telefon.

Aku dah rasa semacam. Tapi aku berusaha untuk tidak memikirkan perkara itu. Kehilangan emak sehari sebelum Syawal. Aku tepis perasaan itu. Tapi gagal.

Kami bergegas. Perjalanan dari Kota Bharu ke Baling terasa sangat jauh. Sepanjang Jeli-Gerik, pelbagai kenangan bersama emak berputar difikiran. Air mata menghambur tanpa dapat disekat lagi. Aku macam bermimpi. Tak percaya. Emak nampak sihat sangat masa dirumah aku.

Subuh itu selepas sahur emak masih ditikar sembahyang. Ketika kakakku kejutkan emak, emak sudah kaku tak bernyawa. Pulanglah emak ke negeri abadi. Kembali bertemu baba yang dah lama pergi.

34 tahun emak hidup bersendirian membesarkan kami 13 beradik(2 meninggal semasa kecil). Dengan penuh dugaan dan cabaran. Waktu raya adalah kenangan terindah. Emak akan sibuk di dapur menyediakan juadah. Ketika dinihari emak sudah bangun memasak rendang. Aku jadi tukang rasa kerana jarang tidur malam raya. Sebutlah mahu makan apa emak akan buatkan. Sekarang Hari Raya seolah tidak bererti lagi. Rumah emak terbiar sepi. Kosong dan usang.

Saat tiba di rumah emak. Kelihatan ramai orang berkumpul tetapi hening dan pilu. Aku terasa bumi seperti tidak rata. Berjalan seolah terhoyong hayang. Aku nampak emak terbaring di pembaringan. Aku peluk tubuh kaku emak. Aku menangis semahunya dan barulah aku benar benar percaya..emak sudah tiada. Tiada lagi ketupat dan rendang emak. Tiada lagi kelibat yang menghantar kami di muka pintu saat kami kembali ke tempat tinggal masing masing. Tiada lagi doa emak yang sentiasa memohon keselamatan kami dalam perjalanan.

Kehilangan emak di saat hari raya sangat memilukan. Setiap hari raya kelibat emak mundar mandir di dapur seolah masih ada. Raya sudah tiada makna buat aku. Hanya sekadar sebuah kenangan yang terpahat.

Ya Allah ampunilah ibu dan ayahku. Lapangkanlah kubur mereka sebagaimana taman taman syurga.

Hargailah ibumu saat mereka masih bernafas. Tanpa ibu, raya seolah tiada maknanya lagi.

Alfatihah Buat Almarhumah Hjh Khauziah Hj Ahmad dan Almarhum Ust Yaacob Hj Shafie.

-Doaku sentiasa mengiringi kalian.


Nampak Biasa Aje Cara Erat Hubungan Suami Isteri Ni Tapi Inilah Yang Kita Jarang Buat.

Rumahtangga bahagia adalah idaman setiap pasangan suami isteri. Namun kadang kala, kesibukan rutin harian dan kerjaya menjadikan hubungan suami isteri renggang. Biarpun perkahwinan itu sudah lama atau baru, sudah mempunyai cahayamata atau belum, rumahtangga itu tetap perlukan hubungan yang mesra agar cinta antara pasangan sentiasa mekar dan bahagia.

Dalam tempoh PKP, mungkin ni lah masa untuk mengeratkan hubungan suami isteri. Ikuti perkongsian ini yang bermanfaat ini.

Kepada pasangan yang belum dikurniakan anak, PKP boleh menjadi satu pengalaman yang sangat menggembirakan atau sangat sunyi.

Saya senaraikan perkara yang perlu dielakkan untuk menghindari keadaan sunyi dan bosan ketika PKP.

1. Banyakkan berkomunikasi.
– Inilah masanya untuk anda selami hati budi pasangan. Kenal pasangan dengan lebih mendalam dan cuba buat apa yang pasangan suka.

2. Jangan asyik dengan telefon sehingga mengabaikan pasangan.
– Perlu ingat, si dia tiada orang lain selain anda. Tak semua orang minat untuk habiskan berjam-jam di hadapan telefon. Perlu layan pasangan supaya dia tidak rasa dipinggirkan.

3. Lakukan sesuatu bersama.
– Memasak, mengemas dan menghias adalah antara perkara yang boleh dilakukan bersama. Boleh cuba belajar dan buat bersama hobi pasangan. Dari sini, dapat memupuk semangat kerjasama dan menjadikan perhubungan lebih rapat.

4. Jangan terlalu serius, penuhi suasana rumah dengan kegembiraan.
– Bergurau dan bermesralah dengan pasangan. Si dia tiada orang lain untuk bergurau dan bermain. Jadilah “pasangan” dan bukannya “orang asing” semasa di rumah.

5. Solat berjemaah sentiasa.
– Jadilah Imam kepada makmum anda di rumah. Pupuk semangat kerohanian dengan solat bersama.

6. Jangan bermain game secara berlebihan.
– Bermain game itu tidak salah, tetapi jika ia telah mula mencuri masa dengan pasangan, itu tandanya anda sudah ketagih dan mengutamakan game dari pasangan.

7. Jangan layan mesej berbaur lucah di group whatsapp.
– Hormati pasangan anda. Jangan penuhkan masa PKP dengan maksiat dan zina mata. Kepada yang sering berkongsi benda sebegini, insaflah. Berhenti buat benda bodoh sebegitu.

8. Jangan amalkan makan berasingan.
– Makanlah bersama, berbuallah semasa makan, suap menyuap dan memuji masakan pasangan boleh mecambahkan keharmonian rumah tangga.

9. Peluk pasangan sebanyak mungkin.
– Mungkin ada yang tidak faham, sebenarnya pasangan anda sangat sunyi tanpa anak. Mungkin dia jarang tunjukkan reaksi itu, tetapi percayalah yang dia memerlukan belaian, kasih sayang dan tempat untuk meluahkan kasih sayangnya sendiri.

10. Guna masa PKP ini untuk bersama sekerap yang boleh.
– Ikhtiar itu datang dari anda. Cubalah, jangan putus asa. Jangan anggap benda ini remeh. Berusahalah bersama dan hiasi ia dengan penuh cinta dan kemanisan. Saya cadangkan anda mandi bersama dan amalkan pillow talk di malam hari.

Saya doakan kehidupan anda semua dilimpahi dengan kasih sayang dan dikurniakan rezeki zuriat yang sihat walafiat.

Kongsikan penulisan ini supaya lebih ramai pasangan “berdua” yang tidak berasa sunyi dan bosan serta makan hati.

Jemput follow saya 👉 Akhtar Syamir Saya selalu menulis mengenai hubungan suami isteri, kekeluargaan dan isu semasa.


Jika Anak Bertindik Di Cuping Telinga, Kena Tahu Cara Nak Menjaganya. Doktor Ini Jelaskan Sebabnya

Apabila anak bertindak subang di telinga, ibu-ibu kenalah beri perhatian tentang penjagaan kebersihan telinga. Memang nampak cantik padangan mata, tetapi keselamatan harus diberi perhatiana. Perkongsian doktor ini, Kamarul Ariffin Nor Sadan amat bermanfaat untuk diketahui.

JIKA ANAK ANDA BERTINDIK, BACA TIPS NI.

“Doktor, bahagian belakang subang anak saya tenggelam dalam cuping telinga dia!”

Besi tertanam dalam cuping. Baca pun ngilu, kan? Terpaksa saya bedah sedikit cuping telinga anaknya itu untuk keluarkan.

Ramai ibu-ibu yang membawa anak mereka untuk melakukan tindikan di cuping telinga sejak anak-anak itu kecil lagi. Jika ia dilakukan di klinik, biasanya doktor akan nasihatkan tentang penjagaan tindikan baru.

Antranya, cucian luka, tanda-tanda jangkitan, dan tidak dibenarkan buka subang dalam jangka masa lama selagi belum melebihi 6 minggu dari hari tindikan. Ibu bapa lazimnya menjaga dengan baik sepanjang 6 minggu itu.

Namun selepas itu, ramai ibu bapa terlupa tentang penjagaan lubang tindikan pada anak masing-masing. Jika anak anda bertindik sejak awal usia(1-4 tahun), kalian harus jaga tindikan mereka dengan baik sehingga mereka mampu menjaganya sendiri.

1. Jangkitan pada tindikan agak mudah berlaku pada kanak-kanak. Ini kerana, mereka belum tahu menjaga kebersihan tubuh sendiri. Mereka juga kadang kala tidak pandai mengadu jika ada tanda jangkitan.

2. Kanak-kanak agak lasak, dan berisiko mencederakan cuping telinga kerana subang terkait pada baju, rambut, langsir, pokok atau apa jua di persekitaran mereka.

3. Kecederaan dan jangkitan yang terabai boleh menyebabkan keradangan pada lubang tindikan, dan menyebabkan komplikasi pada cuping telinga seperti:
– bernanah
– terbelah
– bengkak(berubah bentuk)
– subang tertanam dalam cuping

Oleh itu, ibubapa yang mempunyai anak kecil yang bertindik disarankan agar mengamalkan perkara-perkara berikut:

1. Periksa cuping telinga anak anda setiap 2-4 minggu. Pastikan tidak sakit, merah, bengkak, berbau, kulit berubah warna atau bentuk.

2. Semasa periksa, buka subang. Bersihkan cuping telinga dengan sabun. Cuci subang dengan larutan yang sesuai. Keringkan sebelum pakai.

3. Digalakkan gunakan subang dengan material yang tidak menyebabkan alahan. Jika subang logam, emas paling kurang sebabkan alergi.

4. Elak memakai subang lebih sebulan tanpa membuka dan memeriksa. Ajar anak tentang kebersihan.

5. Jika ada tanda-tanda jangkitan atau kecederaan, bawa jumpa doktor dengan segera untuk mendapat rawatan yang bersesuaian.

Dr. Kamarul Ariffin Nor Sadan
Semoga Bermanfaat


3 Superfood Untuk Otak Perempuan, Ajar Anak Makan Makanan Ni, Ibu Sila Take Note!

Anak perempuan kita sememangnya berbeza perangainya dengan anak lelaki. Malah cara untuk berdepan dengan emosi anak-anak perempuan juga perlukan sedikit kemahiran. Istimewa malah tersendiri.

Selain bijak mengawal, makanan juga memainkan peranan untuk mendidik anak perempuan. Lebih-lebih lagi menjadikan mereka lebih bijak, cantik dan sihat. Ibu pun boleh tumpang cantik sekali. Sama-sama amalkan.

Kenapa perlu kelihatan tua, sakit dan otak lembab ? Apabila kita boleh nampak cantik, sihat, lentik, muda dan otak power?

Kalau kita dambakan otak power, kulit cantik dan badan lentik, kita pasti mahu ambil superfood berikut setiap hari:

1. Greek Yogurt – GY ada probiotic. Bagus untuk otak dan usus. Kurangkan risiko kanser payudara. Kandungan 448 mg kalsium, dan lebih banyak dari susu.

2. Lemak ikan – Banyakkan ikan seperti sardin dan makerel. Kalau mampu ikan salmon boleh dimasukkan dalam senarai. Ambil lemak ikan begini akan jauhkan penyakit jantung, strok, lupus, arthritis dan nyanyuk.

Ada lebih dari 20 kebaikan. Avocado adalah lemak sihat.

5- Chikpeas (kacang kuda) – phytoestrogen, calcium, iron. Ada ‘resistant starch’ bantu bakar lemak secara semulajadi.

6- Sayuran berdaun hijau – sesuai semasa mengandung. Banyak anti oksida. Vitamin K,C,E,B.

7. Berries (blueberries, blackberries, strawberries) – kaya dengan anthrocyanidins(powerful antioksida)

Lepas baca, cari dan amalkan dalam kehidupan kita. Otak kita tanggungjawab kita.

Kredit: Dr Rizal Abu Bakar


Jangan Buat Main Takutkan Anak. Kaunselor Ini Kongsi Sebab. Mesti Tahu

Jangan buat main takutkan anak-anak. Ada kesannya kepada anak bila besar nanti. Perkongsian oleh kaunselor sekolah ini,Puan Farhana boleh jadi panduan bersama.

Padah menakutkan anak

Sebelum ni, saya ada satu habit suka bergurau dengan anak. Tapi bergurau tu sebenarnya menjadikan anak anak takut.

Tahu tak saya suka buat apa?

Kalau anak buat perangai je, saya suka lari menyorok, sampai mereka tercari cari saya.

Mula mula seronok tau tengok mereka tercari cari, menangis panggil ibu.

Haa, masa tu saya fikir ” baru tahu nak cari ibu”.

Buat lagi benda ibu tak suka.

Tapi kan, lama kelamaan. Saya baru nampak kesan perbuatan saya tu.

Sekarang dua dua anak, Aufa dan Ulwan ni macam trauma tau.

Tak nampak ibu depan mata mulalah mereka tercari cari.

Kalau saya nak pergi mana mana, walaupun dalam rumah mereka akan pegang baju belakang. Ikut je ke mana saya pergi.

Saya jadi rimas tau.

Saya pun tanya Aufa
“Kenapa suka sangat ikut ibu ni”

Kemudian, jawapan yang dia berikan buat saya tersentap.

“Yela ibu, kakak takut sangat ibu hilang lagi. Kakak takut duduk sorang…”?

Ya Allah baru saya teringat saya suka bergurau menghilangkan diri.

Kesan dia jelas nampak di depan.

Saya dah bina ketakutan dalam diri anak anak.

Memang mereka behave elok je sekarang. Tapi apa yang berlaku, mereka sudah ada 1 ketakutan yang mereka bina dalam diri.

Bila saya lihat benda ni berlaku, saya cuba baiki balik pemikiran mereka.

Saya selalu kat
“Ibu ada ni kakak, tak payah lah asyik ikut”

Tapi, dia masih tidak percaya. Dia masih percaya bahawa saya akan hilang. Ketakutan itu masih kukuh ada di dalam fikirannya.

Puas saya kata bahawa saya tidak akan ‘hilang’ lagi tetapi dia tak percaya dah?

Jadi, saya rasa serik sangat sekarang. Dah tak berani nak bergurau atau suka suka menakutkan anak.

Nampak macam benda kecil je, tapi anak anak pegang sampai besar

Sama juga kalau kita biasa takutkan anak ‘ada hantu dalam gelap’, sampai besar dia pegang perkara itu. Sampai nak tutup lampu pun takut.

Walaupun anda kata mana ada hantu, tapi kepercayaan itu sudah tertanam dalam diri mereka. Nak ubah macam mana?

Sekarang ni, trend orang takutkan anak dengan sapu dakwat hitam, merah pada mata anak. Konon nak takutkan anak sebab banyak main phone.

Anak tu meraung raung takut. Tapi, mak ayah tergelak gelak sahaja. Misi dah berjaya.

Mungkin anda berjaya selesaikan 1 masalah. Mereka dah tak nak main handphone.

Tapi..

Anda selesaikan satu masalah, tetapi anda tambahkan lagi satu masalah.

Nak ubat ketakutan yang tertanam dalam jiwa anak anak bukan mudah.

Bukan semudah kikis karat pada besi, lepas tu gosok dengan kertas pasir.

Not easy as that.

Jadi, terpulang lah pada anda. Jika anda masih seronok menakutkan anak, anda boleh buat lagi dan lagi.

Tetapi, kesannya anda boleh lihat nanti.

Anak anak jadi penakut.
Jiwanya jadi lemah
Sampaikan kita jadi rimas

Sedangkan hakikatnya kita yang memulakan ‘permainan’ ini.

#notaparentingpuanfarhan


Selalu Peluk ,Ucap Terima Kasih Dan Mendoakan Cara Suami Hargai Pengorbanan Isteri Melahirkan Zuriat.

Sakit melahirkan anak tidak mampu diungkapkan dengan kata-kata. Kepayahan mengusung perut 9 bulan hanya yang bergelar ibu sahaja memahami situasi tersebut. Justeru, sebagai suami seharusnya menghargai segala pengorbanan isteri mereka dari awal sehingga lahirnya zuriat anda.

Memang suami perlu banyak bersama isteri di awal berpantang dan penyusuan. Bukan soal luka bersalin,luka ni akan baik dengan sendiri. Tetapi suami bantu jaga isteri agar emosinya tidak tertanggu dan semakin teruk.

Bantu isteri ke tandas,
 Bantu isteri banyakkan berjalan,
 Bantu isteri susukan anak,
 Bantu isteri tukar lampin anak,
 Bantu isteri mandi,buang air,
 Bantu isteri makan dan masakkan untuk si dia.

Sebenarnya ini amalan mak ayah tok nenek kita dahulu. Ayah kita dulu jaga semua adik beradik 12 orang,sentiasa bantu mak sehinggakan suapkan makanan. Ini sifat kasih sayang mak ayah kita didik dan tunjuk kepada kita supaya sayang isteri lebih dari diri sendiri.

Apa perlu suami buat?

Dapatkan:
 -Ikan yang segar
 -Sayuran kampong
 -Ayam kampong
 -Telor ayam kampong
 -Daging lembu segar

-Pantau luka .
 -Bantu isteri bergerak, berjalan terutama ke tandas. Jangan biarkan mereka terbaring sahaja. Berjalan atau bergerak boleh bantu lancarkan darah dan elakkan DVT(Darah beku disalur darah).
 -Pastikan isteri minum air mineral dengan cukup.

Ambil tahu:
 -ILMU PENYUSUAN,cari posisi bayi ketika menyusu.
 -Amalan@Pantang larang ketika isteri berpantang
 -ingatkan isteri makan ubat yang disediakan oleh doktor
 -Jadual pemeriksaan bayi dan ibu diklinik
 -Basic urutan untuk ibu berpantang.
 -Cara berbedong/bekong
 -jamu/vitamin/ubatan untuk ibu berpantang dan selepas.

Suami kena selalu peluk isteri,ucap terima kasih sayang lahirkan anak kita,terima kasih sebab sabar menahan sakit. Kucup dahi isteri. I love sayang,abang sayang sayang,lemparkan senyuman sehingga cecah telinga dan doa depan isteri.

Ya Allah ini isteri saya,berikan dia syurga,berikanlah dia ganjaran pahala,berikanlah dia kesihatan yang baik,jauhkan dia dari segala penyakit. Suami wajib doa untuk isteri,ucap kata yang baik,tanya ada apa yang boleh kita bantu isteri.

Insyaallah jika kita(suami) sering ucap perkataan yang baik-baik isteri akan seronok,isteri akan tenang.

Dan suami juga perlu faham tanda-tanda isteri melalui fasa post-portum period. Jika ada tanda selalu menangis,termenung,tiba-tiba pukul anak ini perlu dirujuk ke hospital atau dapatkan nasihat doktor.

Mudahan berkat kasih sayang suami isteri lahirnya anak soleh solehah.

-EncikMatt-

gambar: Aamyrarosli & amarbaharin (Instagram)


Pertama Kali Anak Datang Haid: Ibu Sila Main Peranan!

Menginjak ke usia 10 tahun, kanak-kanak perempuan mula menampakkan perubahan dari alam kanak-kanak ke alam remaja dan sekali gus menuju ke arah akil baligh. Ia merupakan kejadian fisiologi yang biasa terjadi sehingga memasuki alam dewasa, kebiasaannya proses ini mula berlaku antara usia sembilan hingga 15 tahun.

Pada waktu usia sebeginilah, darah haid yang menandakan seseorang itu telah baligh akan mula keluar.

Justeru, kanak-kanak seusia begini harus diberi penjelasan yang sebenarnya. Memang benar mereka telah mengetahuinya mengenai haid ini menerusi iklan televisyen yang memaparkan tentang cara penggunaan tuala wanita, namun apa sebenarnya haid dan bagaimana untuk menghadapinya tidak diketahui. Walaupun perkara ini mungkin disentuh melalui pendidikan kesihatan di sekolah, namun penerangan dari ibu terutamanya lebih menjadikan pengalaman pertama kali datang haid ini lebih selesa untuk dilalui oleh si anak.

Dalam zaman yang moden ini, seharusnya soal ini diberi perhatian khusus oleh ibu-ibu. Ini kerana banyak persoalan yang bermain di minda kanak-kanak ini yang perlu penjelasan supaya mereka dapat melalui proses kedatangan haid ini tanpa sebarang masalah.

Antara persoalan yang selalu akan bermain di dalam fikiran mereka termasuklah:

* Bila haid akan keluar?

* Bagaimana mereka akan mengalaminya, sakit atau tidak?

* Bagaimana hendak mengahadapinya?

* Bagaimana hendak memakai tuala wanita?

* Malu!

* Jika datang tiba-tiba di sekolah, bagaimana?

* Bagaimana nak membasuh tuala wanita itu?

*Bagaimana kalau pening lihat darah yang banyak keluar?

* Apa yang perlu dihindarkan semasa datang haid?

Sebenarnya banyak lagi persoalan yang tidak mungkin terjawab selagi mereka tidak mengalaminya sendiri, namun seelok-eloknya sedikit panduan harus diberitahu terlebih dahulu. Sebagai ibu, tugas dan tanggungjawab menerangkan tentang haid sudah semestinya dipersiapkan di dalam diri kerana lambat atau cepat, anak perempuan anda pasti akan melalui proses ini.

Sebagai ibu, terangkan apakah itu haid?

Penerangan yang paling ringkas mengenai haid ialah setiap bulan, ovari dalam badan perempuan akan menyediakan satu ovum untuk menunggu ia matang dan dilepaskan. Ovum akan berhenti di saluran ovari, sedia untuk persenyawaan. Ketika ini, bahagian dalam uterus akan menjadi lembut supaya ovum boleh berada di dalamnya. Jika ovum bersama dengan sperma, mereka akan bersenyawa di dalam uterus. Jika tidak ovum akan dialirkan keluar badan bersama membran uterus. Darah dan badan sel inilah dikatkan haid.

Kebiasaannya,jangka waktu hari haid akan mengambil masa tiga hingga enam hari di mana darah akan berwarna merah atau coklat kehitaman. Ibu juga harus menerangkan kepada anak perempuan mereka bahawa datang haid tidak membataskan mereka melakukan aktiviti dan beriadah kerana aktiviti ini dapat mengurangkan kesakitan semasa datang haid atau period pain.

Kebanyakan wanita yang didatangi haid akan mengalami gejala-gejala seperti sakit perut di bahagian bawah perut. Ini adalah kerana pengecutan yang kuat oleh uterus untuk mengalir membran uterus keluar.Proses ini merupakan proses yang sering kali dialami oleh wanita. Antara cara untuk mengurangkan rasa sakit tersebut adalah dengan meletakkan hot water bag di perut atau menyapukan minyak angin di perut.

Selain itu, penggunaan tuala wanita juga harus diberi pendekatan yang berbeza untuk anak perempuan. Galakkan mereka untuk menukar tuala wanita tiga hingga lima kali bergantung kepada banyaknya darah yang keluar.Teknik kebersihan tuala wanita juga merupakan perkara yang wajib diberi perhatian khusus oleh kanak-kanak perempuan kerana ia perlulah dibungkus dengan menggunakan kertas surat khabar dan dibuang ke dalam tong sampah. Kebanyakan kanak-kanak perempuan mudah merasa panik sekiranya haid tiba-tiba datang ketika mereka berada di sekolah. Oleh itu, sediakan tuala wanita extra di dalam beg dan maklumkan kepada guru sekiranya terpaksa menukar baju jika darah terkena pada belakang pakaian.

Tip semasa datang haid

* Kurangkan pengambilan garam kerana boleh menyebabkan pengumpulan cecair dalam badan dan menyebabkan ketidakselesaan.

* Makan dengan cukup.

* Sekiranya sakit perut, boleh mengambil makanan seperti coklat, teh, yogurt atau susu.

* Makan sayur-sayuran, buah-buahan, bijirin, roti, ikan, tomato dan pisang.

* Bersenam dan melakukan aktiviti ringan.

* Mandi dan tukar tuala wanita pada masa yang tetap.


“Saya Pernah Jadi Pelajar, Jangan Malu.” Viral Sedekah 10 Pek Nasi Lemak, Kisah Peniaga Ni Bikin Ramai Sebak

Sambil berniaga nasi lemak, sambil bantu golongan yang memerlukan dan bersedekah. Besar ganjaran pahala wanita ini peroleh sehinggakan tular kisahnya di media sosial.

“Saya pun pernah jadi pelajar, jangan malu”,  Itu antara kata-kata peniaga  yang mesra disapa Kak Chah.

Usai kisah tersebut diviralkan, kelihatan barisan panjang di mana ramai beratur membanjiri gerai tersebut.

Alhamdulillah harini makin ramai adik adik pelajar datang ambik nasi lemak sumbangan penginfak.

Sesetengah tu malu malu datang bisik tanya di sini ke boleh makan nasi percuma?😅

Masih belum ada yang ambik kesempatan. Alhamdulillah. Yang mampu tetap hulurkan duit. Pensyarah staff juga makin ramai yang beli dan tinggalkan baki untuk pelajar.

Usaha ni kecil. Tapi menjadi besar kerana wujudnya rakyat Malaysia yang berjiwa besar.

Kalau sebelum tular saya hanya mampu peruntukkan 10 pek setiap hari untuk sedekah. Lepas tular saya sendiri dah tak berpeluang untuk teruskan sedekah 10 pek tu…sebab ramai rakyat Malaysia pemurah dan minta saya buat sedekah bagi pihak mereka.

Setakat ni setiap hari hanya mampu selesaikan amanah seorang penginfak sahaja. Sebab sendiri masak sendiri pandu ke gerai dan sendiri jual . kudrat terhad.

Terima kasih semua rakyat Malaysia ❤✊ Moga usaha ni akan menjalar di tempat lain juga. Tiada lagi pelajar yang perlu belajar dalam keadaan perut lapar.

– Peniaga Nasi Lemak Kak Chah N24 UTM –

Sumber: FB Siti Aishah


Berjaya Turunkan 10Kg Dengan Amal Diet Rendah Kalori, Wanita Ini Kongsikan 7 Langkah Ini. Cukup Mudah!

Mendapatkan berat badan yang ideal mungkin mudah bagi mereka yang belum berkahwin atau jenis yang metabolisme tinggi. Namun bagi yang sudah berkahwin dan memiliki anak, perubahan pada bentuk badan tidak dapat nak dielakkan.

Jika ada yang mampu kekal idea itu satu bonus buat mereka. Tak perlu susah payah nak berdiet kan. Bagi yang terpaksa berdiet, mungkin terpaksa menahan nafsu makan terutama bagi makanan kegemaran mereka yang mempunyai kalori tinggi dan sebagainya.

Tapi sebenarnya, ada satu jenis diet di mana seseorang itu tidak perlu betul-betul ‘diet’ pun, tapi masih boleh makan cuma dengan cara yang berbeza.

Hai hampaaa..
Kak Xara nak share macam mana Kak Xara turun berat dari 56kg ke 46kg.. Kak Xara tak ada la diet mana pun sebab Kak Xara tak boleh  kalau tak makan nasi.. So Kak Xara pilih diet yang boleh makan nasi.. ??

Kak Xara buat DIET RENDAH KALORI.. Kalau nk buat diet ni hampa kena kira sikit jumlah kalori yang hampa perlu sehari.. Cara nak kira Kak Xara buh kat bawah.. Make sure tengok gambaq smpai habis tau sbb hampa kena kira kalori kalau nak buat ni..

Diet ni cadangan hampa mkan nasi dari beras perang tu tapi Kak Xara tibai ja nasi putih tu.. Tak banyak la maakn.. Lauk tu lagi banyak dari nasi la.. Sayur benda penting dan wajib ada setiap kali Kak Xara makan..

JANGAN SKIP SARAPAN ✔
Jangan skip mana-mana hidangan. Lagi-lagi sarapan pagi. Rugi! Sarapan tu penting untuk mencetus metabolism harian anda. Tapi jangan la hampa tibai nasik lemak 3 bungkus..

SAY NO TO MAKAN MALAM
Maksud tak makan malam ni bukan tak boleh makan terus.. Kalau nk makan berat sikit hampa makan sebelum pukul 8.. Lepas pukul 8 makan untuk kunyah manja ja.. Macam apple hijau.

SAY NO TO MINUMAN MANIS
Pastu Kak Xara memang tak amik minuman manis.. Dah dekat setahun Kak Xara minum ayaq kosong ja.. Tapi kadang2 ada jgk tersedut ayaq manis sikit.. Sikit ja tak banyak pastu insaf sat.. hehe

SAY NO TO ICE
Yang ni betoi2.. Dulu Kak Xara klau p kedai mkn.. Wajib order ais 1 cawan asing sbb seronok dok pepak/gigit ais.. Nikmat weyh.. Tapi semenjak perut koi kedepan.. Buat sit up pon tak menjadi.. Kak Xara stop amik ais.. serius wey menjadi.. Perut kempis.. (ada yg kata ais tak menggemokkan.. tapi Kak Xara tak amik ais untuk elak Kak Xara tak minum minuman manis. sbb dua2 ni mcm combo.. wajib.. spa nk minum ayaq sirap tak buh ais.. so ni slh satu cara nk elak minuman manis.)

TEH HIJAU ✔
Kak Xara minum teh hijau taw hampa.. Jangan gatai dok p tambah gula nah.. stg rasa2 pait sikit dok buat rajin tambah gula pulak.. Teh hijau ni dia pertingkatkan pembakaran lemak.

SENAMAN ✔
Hampa buat la senaman sikit2.. Kalau rasa mls nak keluar umah.. Hampa tengok ja youtube.. Buat la tabata ka zumba sorang2 kat umah.. Kalau umah dua tingkat.. naik turun tangga tu.. Tak yah lama-lama.. Sat pon jadi la janji buat.. Kak Xara dulu dok p zumba.. Kadang-kadang 3 kali seminggu.

Bab2 makan Kak Xara boleh cakap hat tu ja sebab Kak Xara pon terumbang ambing lagi.. Point dia Kak Xara nak ajaq cara kira kalori yang perlu supaya hampa boleh mantain apa hampa makan.

Cara Kira Kalori

Tambahan Kak Xara tunjuk apps yang hampa boleh download untuk kira kalori hampa dengan hampa makan apa pun dia kira skali.. best kan??

RUJUK GAMBAR NGAN VIDEO KAT BAWAH:

Nak kira ni hampa rujuk BMR ngan DCR punya gambaq tu..


Ajar Anak Benda Baik, Kerana Itu Yang Sepatutnya!

Anak itu ibarat kain putih dan kitalah sebagai ibu dan ayah yang akan mencorak kehidupannya.  Bukan hanya dipandang melalui luaran tetapi ibu ayah juga harus melihat dari dalaman untuk menjadikan mereka  insan yang baik.

Atas sebab ini, seorang ayah ini berpesan-pesan untuk sama-sama dapat mendidik anak buat benda baik kerana itulah sepatutnya.

Ayuh kita baca perkongsian penuh daripadanya.

“Negara China kan jahat dekat muslim sana. Itu yang mereka dapat wabak penyakit.”

Tolonglah jangan ajar anak kita jadi manusia yang suka dengan kecelakaan yang menimpa orang lain. Ibarat kita ajar anak kita untuk cakap;

Padan muka kau!

Contoh yang lain pula, tetapi lebih kurang sama.

“Itulah mak dah cakap jangan main dekat luar, kan dah jatuh.”

“Nasib hidup malang macam itu, sebab dia selalu buat jahat dekat orang.”

“Dia tak dengar cakap cikgu, itu yang sampai patah kaki.”

Padan muka kau!

Hentikan ayat-ayat macam ini ya. Kerana sedarlah, jika ini gaya fikir yang kita cuba ajar pada anak-anak. Sebenarnya kita ajar mereka untuk jadi manusia yang judgemental.

Satu hari nanti mereka akan menjadi manusia yang mencari sebab atas segala kecelakaan yang menimpa orang lain.

“Mesti tak dengar cakap suami dia, itu yang terlibat kemalangan maut.”

“Patut la bisnes tak maju, banyak sangat buat maksiat.”

“Patut la bercerai berai, makan rezeki tak berkat.”

Serve you right. Serve you right. Sampai mati.

p/s : Jangan ajar anak kita buat benda baik agar dapat perkara baik. Namun ajarlah anak kita buat benda baik, kerana itulah yang sepatutnya dibuat.


Bila Ibu Mentua Sakit Tumit, Pilih Bertungku Pada Kaki, Wajib Cuba!

Sakit tumit mungkin bukan masalah bagi wanita muda tetapi bagi yang sedikit berusia, sakit tumit adalah penyakit utama yang buat kita tidak rasa selesa.

Tak terlepas juga mereka yang mempunyai masalah berat badan. Memang terasa sakit bila hendak berjalan, lebih-lebih lagi ketika baru bangun tidur.

Menurut pengamal perbidanan, salah satu penyebab sakit tumit adalah disebabkan masalah angin dalam badan.

Nak pulihkannya senang sahaja, cuba amalkan cara ini setiap hari. Guna tungku atau batu sahaja. Insyaallah sakit makin reda.

Caranya:

1. Panaskan tungku di atas api selama 15 hingga 20 minit.

2. Letakkan atas kain alas.

3. Balut kemas tungku panas tadi.

4. Panaskan kaki atau lebih senang letak sahaja kaki di atas tungku.

5. Buat hingga tungku sejuk.

Buat setiap hari hingga sakit makin reda. Selamat mencuba!


Cuci Beras Pun Ada Caranya.  Kenalah Amal Barulah Rasa Sayang Dalam Keluarga Tu Ada!

Pernah dengarkan orang tua-tua selalu pesan pada wanita yang telah berkahwin, berulang-ulang diingatkan kalau nak suami sayang,  tawan seleranya.

Dikatakan salah satu kelebihan melalui makanan yang dimasak, ikatan kasih sayang antara keluarga dapat dieratkan.

Untuk itu, sebelum memasak patuhi juga beberapa adab dan petua agar hidangan yang dimasak memberi kebaikan untuk menjaga hubungan seisi keluarga.

Ini sebagaimana yang telah diamalkan oleh  Puan Norhaslinda dan turut berkongsi ilmu ini di media sosial untuk manfaat bersama.

Adab basuh beras

1. Menggunakan TANGAN KANAN untuk membasuh.

2. Gaulkan arah lawan jam (sama seperti arah tawaf)

3. Membaca ليس لها من دون الله كاشفة
“Laisa la ha min dunillahi kastyifah”

Maksudnya

Tidak ada penyembuh selain dari Allah

4. Ulang basuh sebanyak 3 kali sehingga yakin bersih

Sambil membasuh beras itu berselawat dan amalkan doa.

“Segala puji bagi Allah yang telah memberi kami makanan yang lebih baik darinya” -At Tarmizi.

“Ya Allah, lembutkan hati kami untuk faham agamaMu sebagaimana Engkau lembutkan beras ini hingga menjadi nasi”

Serta

“Ya Allah kau satukanlah hati kami sekeluarga sebagaimana bersatunya beras ini menjadi nasi”

sumber : Norhaslinda Roslan via MAHN


“Dua Tebukan Di Perut & Satu Di Leher.” Saluran Pernafasan Bermasalah & Setahun Ditahan Wad, Adik Ini Terpaksa Minum Susu Ikut Usus

Berat mata memandang, berat lagi bahu yang memikul. Dalam usia yang baru memasuki setahun lebih, si kecil ini sudah diduga dengan ujian berat. Sejak dilahirkan, dia terpaksa tinggal di wad berikutan mempunyai masalah saluran pernafasan yang sempit selain saluran makan yang tidak sampai ke perut.

Lebih memeritkan ibu bapanya adalah dari kalangan asnaf miskin. Dek kesihatan anak sedemikian, menyebabkan si ayah terpaksa berhenti kerja bagi menumpukan perhatian pada si kecil ini.

Usai dibenarkan pulang ke rumah, giliran si ibu pula terpaksa berhenti kerja kerana terpaksa fokus menjaga anak ini yang diberi susu menerusi saluran usus.

Petang tadi dari rumah Nana terus aku ke rumah adik Arfa ini. Baby baru berusia setahun lebih ini baru keluar wad.

Masalah pernafasan akibat salur pernafasan yang sempit selain saluran makan tidak sampai ke perut sejak dari lahir.

Sejak dari lahir, adik Arfa terpaksa tinggal di dalam wad. Baru beberapa minggu dibenarkan pulang setelah nurse latih ibunya untuk menjaga adik Arfa dengan cara yang betul.

Mulanya si ayah berhenti kerja untuk jaga anak bongsu mereka. Namun baru-baru ini ibu terpaksa berhenti untuk mengurus anak masukkan susu ikut saluran usus pula.

Dua tebukan di perut dan satu tebukan dileher anak kecil ini. ?

Ayahnya bekerja kontrak di GedEx, dan kini ibunya sepenuh masa menjaga anak di rumah.

Aku minta mereka mohon zakat kerana pada penilaian aku keluarga ini sangat layak. Kos untuk urus adik Arfa sahaja dah berapa. Adik Arfa pula perlu perhatian penuh menyebabkan si ibu tak boleh bekerja.

Aku dah panjangkan kes ini pada Lembaga Zakat Selangor, InsyaAllah mereka akan turun bantu. Moga dipermudahkan urusan mereka.

Lepas tu aku terus order susu dan pampers untuk adik Arfa. Bantuan kilat dari Dana Kita sementara pusat zakat turun nilai.

Selesai ziarah adik Arfa, mesej masuk dari satu keluarga miskin mohon bantuan pula. Keperluan hygiene pula kehabisan disamping anak mereka demam.

Alhamdulillah, keluarga ini pun aku dah bantu. Selepas itu jumpa satu lagi ketua keluarga yang mengadu tentang masalah rumahtangga.

Sesi mendengar dan memberi nasihat awal aku dah beri. Esok atau lusa aku nak hadap kedua mereka dan cuba kaunseling sikitlah agar hubungan mereka makin pulih hendaknya. Amin.

Selesai la dahulu untuk hari ini. List menunggu untuk bertemu aku dan perlu aku selesaikan masih panjang.

Beginilah sebenarnya hampir setiap hari. Dana Kita bergerak tanpa henti. Cuma aku je malas nak menulis. ?

Apa pun, terima kasih atas sokongan semua. Kerana kalian aku terus kental berdiri.

Menurut Ketua Operasi Agihan Daerah Gombak, Abdul Razak Razali, memang mereka dalam kesusahan. Mereka layak didaftarkan sebagai asnaf miskin.

“Alhamdulillah, anak kecil ini telah dibenarkan pulang ke rumah. Namun, bagi meneruskan kehidupan tanpa simpanan dan wang bukanlah satu perjalanan yang mudah.

Zakat Selangor segera menyalurkan bantuan sebanyak RM500 untuk meringankan kehidupan mereka.

Bantuan perubatan dan sewa rumah juag akan dipertimbangkan untuk mereka,” ujarnya.


Rupanya Ada Banyak Jenis Lantai Bila Nak Makeover Rumah. Lelaki Ini Kongsi Tip Cara Pilih Yang Betul.

Memiliki kediaman yang indah adalah idaman semua orang. Mana taknya, rumah adalah tempat untuk kita bersantai dan berehat bersama keluarga.

Rumah yang selesa pastinya membahagiakan. Selain dekorasi menarik dengan tata hias yang kemas, lantai adalah ruang yang amat penting untuk memberikan aura yang menarik dalam rumah.

Secara umumnya terdapat banyak jenis lantai, namun kita harus bijak memilih mengikut bajet yang sesuai.

Nak tahu tip cara pilih lantai yang betul ikuti perkongsian lelaki ini. Boleh jadi panduan jika nak buat makeover rumah!

____________________________________________

Sementara menunggu waktu balik bekerja ni,saya nak kongsi ilmu dan info yang saya perolehi mengenai pemilihan akesesori lantai selain tiles/tikar getah,cat epoxy.

Vinyl – nipis 1-3 mm. Ada macam jenis corak,datang dengan dah bergam atau anda kena gam sendiri. Gam dia ada seperti dalam gambar. Cadangan pasang : Di tempat yang kering.

Kalau anda pasang berdekatan bilik air,kadang-kadang tak sampai tahun dia mengembang. Ada juga problem merenggang.

Kalau bagi saya, saya akan elakkan guna vinyl.

Harga bermula dari 2.10 sekeping 1 meter panjang

Spc – Stone Plastic Composite

Ada tebal 4-8mm setakat saya tahu di pasaran. Install pakai sistem clik. Maksud dia masukkan bersebelahan dan tekan.

Kalau sudut dalaman rumah,saya suggest pasang spc 5-8 mm . Baru puas hati.

Tahan air dan boleh pakai di sudut hampir bilik air. Seeloknya install 1 lapisan PE FOAM untuk elak kelembapan lantai naik ke spc.

Datang dalam pelbagai ukuran. 1 meter,2-4 meter ikut penjual. Harga bermula 8.50 sekeping untuk 1 meter panjang,tebal 5mm dan 16 cm lebar.

Kalau lagi nipis,murah sikit. Tebal- mahal sikit

Wpc Floor Decking

Wpc ialah Wood Plastic Composite

Nak guna di bawah garaj,outdoor,balkoni apartment boleh guna wpc ni yang saiz 30cmx30cm.

Tahan panas,ada sistem peredaran air di bawah nya . Senang pasang .

Untuk saiz 30×30 cm ,harga bermula 8 -10 inggit sekeping.

Wpc Floor Deck

Wpc – Wood Plastic Composite

Kalau anda nk buat lantai di sekeliling kolam renang,gazebo,atau apa sahaja di luar rumah,boleh pijak ,terasa kukuh pilih wpc ni.

Datang dalam panjang 9 kaki minima ,tebal around 160-200mm,tebal 20-23mm .

Memang khas untuk decking. Waterproof ,tahan sinar mentari. Harga minima bermula dengan 75 ringgit dan ke atas sebatang.

Cement Board

Cement board pula ada byk brand. Antaranya Shera. Dibuat dari simen,pasir halus ,fiber dan segainya.

Ada siri khas untuk tangga/lantai/dinding/hiasan.

Pilih sahaja yang mana berkenanan.

Untuk kegunaan lantai,pilih dari floor plank. Tangga dari siri tangga dan dinding dr siri dinding. Sebab semua berbeza ukuran dan ketebalan.

Rasanya untuk market Malaysia,dia hadir tanpa warna. ( based on sy beli dari siri dinding )

Harga minima anggaran untuk floor plank 90 inggit dan keatas

,untuk dinding – panjang plank tu 10 kaki minima, tebal 9mm. 14.50 inggit sekeping

So dah tahu kan nak pilih yang mana bila tengok bajet. Harap bermanfaat .


Bila Nak Exit Tol Baki Kad Tak Cukup, Jangan Panic Tapi Buat Perkara Ni!

Bila ditanya tentang pengalaman peribadi berdepan dengan situasi baki kad touch n go tidak mencukupi tentunya ianya amat mencemaskan. Apatah lagi bila memikirkan orang di belakang, hingga ada yang marah dengan membunyikan hon kenderaan. Macam-macam perasaan pastinya bila melalui detik ini.

Tidak dengan rasa takut di hati, tentu ada juga yang mengambil keputusan ‘berani’ dengan keluar daripada kenderaan dan berlari ke pondok tambah nilai. Namun tindakan tersebut cukup membahayakan. Jadi apa sebenarnya tindakan yang sewajarnya untuk kita lakukan?

Berkongsi info tersebut, Zul Hazlie mewar-warkan di akaun fbnya. Jom semak apa perlu buat.

Pihak PLUS beritahu, jika kita exit tol dan tiba-tiba baki tak cukup, kita perlu tekan button intercom dan tunggu runner PLUS datang. Runner akan bantu kita untuk topup dan serahkan semula kad TnG kita. Untuk semua pengguna jalan raya, pegawai tu pesan jangan lah membahayakan nyawa anda dengan melintas dari lorong ke lorong. Perkara ini bertentangan dengan SOP pihak PLUS.

Jika kenderaan belakang anda dah bunyikan hon sebab marah ke apa-apa, just stay calm sampai runner PLUS datang. Again, jangan keluar dari kereta dan pergi ke pondok topup.

Pihak PLUS beritahu, insiden pengguna yang melintasi lorong untuk ke pondok topup adalah perkara yang tidak patut berlaku. Jika runner di tol itu mengarahkan pengguna untuk datang sendiri ke pondok topup, maka dia telah melanggar SOP dan pengguna dinasihatkan buat aduan segera.

PLUS sendiri akui ada keadaan di mana pengguna memang impossible untuk tinggalkan kereta. Contohnya, memang tak boleh berjalan (OKU), wanita sarat mengandung atau pun ada baby dalam kereta. So lepas ini, especially wanita-wanita. Kalau lah berlaku insufficient balance, terus tekan button intercom dan tunggu bantuan runner.
Pegawai itu pesan, jangan panick dan tolong jangan membahayakan nyawa anda. Apapun, lebih bagus jika kita pastikan kad kita cukup baki. TAPI ada juga keadaan di mana sesetengah dari kita yang nasib tak berapa baik. Time nak exit tu lah baki tak cukup.

Kita jangan lah marah-marah dan hon berkali-kali bila nampak ada pengguna yang tak cukup baki. Hari ini hari dia susah. Esok lusa entah-entah hari kita pulak.


“Kami Disatukan Kembali Sebagai Sebuah Keluarga.” Doktor Pakar, Isteri & Anak-Anak Kongsi Berita Bebas Covid!

Kisah keluarga ini cukup menyentuh hati apabila mereka disahkan positif Covid-19.

Keluarga doktor yang diuji ini, Dr Samsu Ambia Ismail merupakan Ketua Jabatan Kecemasan dan Trauma Hospital Teluk Intan (HTI).

Beliau disahkan positif Covid-19 bersama ahli keluarganya yang lain. Termasuk isteri, Mazrieni Mahd Zaki, 39, dan lima orang anak, Erika Syamim, 18, Elisya Syamim, 15, Edrieda Syamim, 13, Eryna Syamim, 11 dan Eiman Syamim, 8 tahun.

Doktor Ini bersama isteri dan 5 anak mereka kemudiannya ditempatkan di wad pengasingan di sebuah hospital di Ipoh yang dijangkiti Covid-19 sejak 22 Mac sebelum dibenarkan pulang kerana bebas covid.

“Alhamdulilah syukor pada Allah 🤲 first of all amy nak ucapkan jutaan terima kasih jazzak Allahu khairan pada semua ahli kluarga dan sahabat2 seluruh dunia yg mendoakan kami skeluarga 🤲🤲🤲🌹berkat doa semua kami sekeluarga BEBAS COVID🤲🤲….

ya Allah tiada apa nak diungkap kan selain syukor pada Ilahi yg sudah menyembuhkan kami semua dr virus ini😭🤲kami disatukan kembali sebagai sebuah kluarga bebas covid 👨👩👧👦” – Gold Amy Edriena


Herba, Suplemen & Kerosakan Buah Pinggang. Dr Ni Perjelaskan Agar Lebih Ramai Berhati-hati!

Demi penjagaan kesihatan yang baik untuk tubuh badan, tidak dinafikan ada antara kita telah lama amalkan pengambilan makanan tambahan dan herba dengan pelbagai tujuan. Pun begitu apa kata baca dahulu perkongsian daripada doktor ini berkaitan kesan herba dan buah pinggang.

HERBA DAN BUAH PINGGANG

“Produk semulajadi atau makanan je Doktor. Takkan boleh rosak buah pinggang.”

Adakah makanan atau tumbuhan semulajadi tidak beri kesan negatif kepada manusia?

Tidak! Setiap bahan yang masuk dalam badan kita sudah pasti terdapat tindakbalas tertentu, samada manfaat atau mudarat. Jangan terus dakwa kalau ianya makanan alami, selamat untuk dimakan. Lebih-lebih lagi suplemen itu didakwa merawat penyakit. Makmal mana yang pernah sahkan dan kajian atas manusia dan negara mana yang buktikan?

Berikut adalah fakta peringatan dari Yayasan Buah Pinggang Bewibawa (NKF) mengenai kerosakan BUAH PINGGANG akibat HERBA.

Penulisan ini bukan ingin menuding kepada mana-mana produk tertentu, tetapi lebih kepada memberi kefahaman kepada pengguna agar berhati-hati dalam pengambilan suplemen.

Supplemen herba mempunyai bahan aktif tersendiri yang boleh memberikan kesan serta reaksi tubuh.[1] Kesan ini boleh terjadi kepada semua orang samada sudah berpenyakit buah pinggang atau sihat afiat.

Berikut adalah fakta yang harus difahami oleh semua:

1) Badan Berkuasa Makanan dan Ubat (FDA) tidak mengawal suplemen herba untuk dos, kandungan, atau ketulenan.

2) Beberapa suplemen herba mempunyai asid aristolochic, yang berbahaya kepada buah pinggang.[2]

3) Sesetengah suplemen herba mungkin mempunyai logam berat, seperti Plumbum, merkuri, kadmium, arsenik, dan chromium. Logam berat tersebut boleh penyebabkan toksid kepada badan.

4) Terlalu sedikit kajian yang menyokong suplemen herba mempunyai manfaat kepada pesakit buah pinggang.

5) Suplemen herba boleh berinteraksi dengan ubat-ubatan moden samada ianya boleh mengurangkan kesan atau meningkat kesan ubatan tersebut bertindak dalam badan. Contohnya herba dari St. Johns Wort, echinacea, ginkgo, bawang putih, ginseng, halia, dan blue cohosh.

6) Dua jenis mineral yang dinasihatkan bagi pesakit buah pinggang tidak mengambilnya dalam kuantiti yang banyak. Pemakanan yang tinggi POTASSIUM dan FOSFORUS adalah boleh mendatangkan kesan buruk kepada tubuh pesakit kerana mineral ini tidak dapat dikumuhkan sebaiknya melalui buah pinggang yang sudah rosak. Antara makanan yang tinggi Pottasium adalah Peria, Serai, Kunyit, Daun Bawang, Betik dan beberapa lagi.

7) Terdapat sesetengah produk yang dicampur dengan bahan terlarang steroid, sildenafil, sibutramin dan beberapa bahan lain lagi. Bahan tersebut boleh membahayakan jika tiada pemantauan atau diberikan tidak mengikut sukatan dos yang terkhusus.

Satu kajian yang termuat dalam New England Journal of Medicine melaporkan terdapat 23 ribu kes kecemasan setiap tahun akibat kesan sampingan dari suplemen di Amerika Syarikat.[3] Fakta ini amat menakutkan kerana tiada sistem pemantauan khusus dari pihak pengeluar produk mengenai kesalamatan dan kualiti produk mereka. Pengeluar hanya suka menaikkan testimoni yang indah sahaja, tetapi testimoni negatif tidak diambil perhatian.

Di antara produk suplemen herba yang banyak disita adalah ubat rangsangan seksual, ubat tambah tenaga, ubat bina badan supaya nampak sado, ubat kecantikan dan ubat penyakit kronik seperti darah tinggi, kencing manis serta sakit jantung.[4] Suplemen herba berkenaan tidak melepasi ujian keselamatan, ujian kualiti dan keberkesanan pun. Pesakit mungkin kelihatan gagah seperti ahli gusti buat seketika tetapi jangkamasa panjang akan merana.

Oleh kerana tiada mekanisma khusus untuk pihak berkenaan membuat pemeriksaan tahap keselamatan, maka kita hanya boleh lihat kerosakan demi kerosakan.

Ianya berbeza dengan ubat-ubatan hospital. Walaupun sudah melepasi tahap kajian atas haiwan dan manusia bahawa selamat disahgunakan, sistem pemantauan dan kajian tetap dilanjutkan. Oleh yang demikian kita akan memerhatikan peristiwa penarikan balik produk-produk tertentu seperti kes produk Losartan untuk darah tinggi baru-baru ini. Inilah ketelitian dan ketelusan yang dibina oleh pihak berwajib bagi memastikan segala ubatan adalah terbaik diberikan kepada rakyat.

Memang terdapat ujian berkala kepada produk-produk herba yang dilakukan oleh pihak berwajib, tetapi ujikaji tersebut tertakluk pula kepada aduan yang dilaporkan atau pengsampelan secara rawak terhadap beribu-ribu produk di pasaran.

Sekali lagi seruan saya agar berhati-hati dengan produk tersebut dan jangan mudah terpengaruh dengan janji manis serta fakta yang tidak tepat dari jurujual.

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Luluh Hati Anak, Man Tobey Kemalangan & Berisiko Lumpuh!

Terlibat dalam kemalangan jalan raya tentunya menjadi mimpi ngeri bukan sahaja pada mangsa terbabit malah ahli keluarga turut merasai traumanya.

Bercerita mengenai kemalangan, baru-baru ini ada dilaporkan bahawa bekas pemain bass kumpulan rock Tragedy (kemudian dikenali sebagai XPDC), Garuda dan Meditasi iaitu Man Tobey, 57, telah terbabit kemalangan jalan raya pada 30 Mei lalu.

Keadaannya kini masih di Unit Rawatan Rapi (ICU) Hospital Selayang.

Berita lanjut yang dikongsikan myMetro, kejadian kemalangan tersebut berlaku di Jalan Bukit Templer-Rawang sekitar jam 10 pagi itu.

Ketika itu, Man Tobey atau nama sebenarnya Yahya Rashid sedang menunggang motosikal dari arah Selayang untuk pulang ke rumahnya di Rawang. Difahamkan kemalangan berlaku semasa kedua-dua kenderaan terbabit bergerak dari arah yang sama di jalan terbabit.

Luluh Hati

Anak keduanya, Nur Anis Sofea, 22, yang dihubungi berkata, ayahnya mengalami kemalangan terbabit semasa pulang dari Pasar Selayang untuk berniaga di kedai runcit di kawasan kediamannya di Rawang.

“Ayah akan ambil barang berniaga di Pasar Selayang dan selalunya akan sampai di kedai jam 9 pagi. Namun pada hari kejadian dia masih belum pulang walaupun sudah jam 10 pagi.

“Saya kemudian menerima panggilan dari seorang rakan memberitahu ayah kemalangan di lokasi itu membabitkan sebuah treler. Saya bergegas ke lokasi dan mendapati ayah sudah dibawa ke hospital dengan ambulans dan hanya motosikalnya yang tinggal bersama barangan untuk jualan.

Ayah Terpaksa Ditidurkan

“Ayah mulanya ditempatkan di Zon Merah dan dalam keadaan sedar. Doktor kemudian buat ujian imbasan tomografi berkomputer (CT Scan) dan Pengimejan Resonans Magnetic (MRI).

“Ketika itu ayah dah tak sedar. Pernafasannya menurun dan doktor beritahu tulang belakang, leher dan tangan kirinya patah. Tulang belakang ayah dah tutup saluran pernafasan sehingga terpaksa guna mesin bantuan.

“Ayah terpaksa ditidurkan selama tiga hari dan doktor buat pembedahan buang tiga batang tulang belakang kerana ingin memberi ruang pada saluran pernafasannya,” jelasnya.

Tak Mampu Bercakap

Menurutnya keluarga mereka sedih apabila diberitahu risiko Man Tobey akan lumpuh selamanya. “Semalam doktor hubungi ibu saya beritahu ayah masih belum stabil untuk bernafas dan kena menjalani pembedahan kedua iaitu menebuk leher untuk pasang alat pernafasan.

“Luluh hati saya apabila risikonya ayah tak mampu untuk bercakap selepas ini sedangkan dia adalah penghibur keluarga kami. Dia suka menyanyi untuk hiburkan kami serta bilal di surau kediaman kami. Apapun kami kena reda dengan ujian Allah.

“Keadaan ayah sekarang stabil dan dah sedar. Dia boleh dengar apa yang kita cakap tapi tak boleh membalas,” katanya yang meminta peminat agar mendoakan kesembuhan ayahnya.

Situasi Man Tobey kini dipantau oleh isterinya Zamidah Ishak, 61, dan dua anak, Nurul Fatin Athirah, 24, dan Nur Anis Sofea, 22.

Sumber : myMetro


Kunci Didik Anak Supaya Cintai Al-Quran. Sungguh Inspirasi Perkongsian Ilmu Ini

Katanya, untuk keluarga yang nak mula mencintai Al-Quran sediakan ruang yang selesa dalam rumah untuk “menikmati” kalam Allah. Sebaik-baik ajakan dengan akhlak mulia dan tunjuk tauladan yang baik. Serta doakan Allah pilih kita semua.

Selanjutnya ikuti perkongsian ibu ini. Moga kita semua menjadi ibu bapa yang mendidik anak mengenal al-quran sejak kecil dan menjadi kitab

__________________________________________________________________

Bismillah;

Bagaimana melahirkan anak pecinta Al Quran?  Saya dalam bab parenting masih kurang ilmu, jadi senantiasa dahagakan ilmu dari Expert. Ilmu ini saya dapat daripada Guru merangkap sahabat alquran saya Puan Siti Aminah Sulaiman (Min) sewaktu menghadiri Kelas Hafazan Anak Kecil satu waktu dahulu. Kini Puan Min melancarkan FB QuranicParenting. Sila Follow banyak ilmu yang sangat bagus.

Ya Allah luaskan rezki Puan Min sekeluarga dunia akhirat, sayanginya, rahmatinya dan ampuni segala dosa-dosanya dan keluarga. Amin Amin Ya Rabb;

Ilmu yang dikongsikan oleh Puan Min adalah hasil pengalaman beliau melahirkan anak-anak syurga huffaz antaranya anak beliau yang sulung Muaz kini ada lebih dari 7 juzuk Alquran di dalam dada pada usia yang masih kecil, Alhamdulillah. Ya Allah permudahkanlah kami juga melahirkan anak-anak huffaz pecinta alquran

KUNCI RAHSIA ANAK PENCINTA AL-QURAN

1) Paling PENTING dan utama adalah DOA DOA DOA, dari Ibu dan Ayah.

Jangan berputus asa dalam berdoa. Teringat saya doa Nabi Zakaria sewaktu Allah hadiahkan kelahiran Yahya, apa kata Nabi Zakaria? Tulang belulangku sudah lemah dan kepalaku telah dipenuhi uban (sangat tua), tetapi aku masih tidak berputus asa berdoa kepadaMu (Surah Maryam:4)

2) Anak belajar melalui “PEMERHATIAN” (observation)

Jika kita mahu anak cinta alquran, kita dahulu perlu cintalalquran.  Jika kita mahu anak membaca / menghafaz alquran, kita buat BERSAMA-SAMA dengan mereka. Ok yang ini selepas kelas Alhamdulillah kami telah apply kan teknik ini.

Contoh:

Sewaktu tasmik Surah An-Nas (contohnya); bergilir-gilir satu ayat anak, satu ayat ibu atau ayah. MasyaAllah anak-anak saya sangat seronok berlumba-lumba. Paling best apabila Kakak Humaira’ yang sudah menghafaz surah panjang-panjang, apabila buat teknik ini dia yang seronok seperti menjadi cikgu Alquran . Alhamdulillah tsumma Alhamdulillah

3) Role Model

Bagi anak-anak kecil Role Model mereka adalah Ibu Bapa. Apa yang ibu bapa suka lakukan, yang itu yang mereka akan tiru / buat. Cerita pasal Role Model, di London tempoh hari saya mahu memberi satu baju, kakak in the other hand nak juga baju dan corak yang sama. Allah ? Sungguhlah ibubapa memang role model anak-anak syurga. Allahu Akbar, yang ini saya perlu banyakkk berusaha lagi

4) Selain Ibubapa, anak kecil lebih suka menjadikan anak kecil yang lain sebagai Model mereka.

Contoh: Saya suka bacaan Imam Misyary, tetapi bagi anak kecil Imam Misyary ini terlalu jauh dengan mereka. Jadi di dalam Kelas, Puan Siti berkongsi model huffaz untuk dijadikan contoh ikutan: Boleh lihat di Youtube

5) Teknik Auditory

Seawal usia berapa tahun kita boleh mula mengajar Alquran kepada anak kecil? Menurut Puan Min, sedari Baby dalam kandungan. Apabila Baby sudah dilahirkan, gunakan teknik Auditory iaitu teknik mendengar. Pecahkan perkataan menjadi 1/ 2 atau maksimum 3 suku kata sahaja.

Contoh:

QulhuwaAllahu Ahad,

Pecahkan menjadi- Qul (1 suku kata) Huwallah (3 suku kata) sehingga habis. Seawal usia 1 tahun 6 bulan, boleh meminta anak kecil tadi keluarkan kembali apa yang telah didengari / dan dipelajarinya sebelum ini.

Yang ni ibubapa perlu rajin (cakap pada diri saya sendiri  sebab masih struggling).

Suruh mereka bercakap perkataan tersebut walaupun pelat.

Contoh: Baby Yusuf Al Hafiz sewaktu baru berusia 12 bulan, Alhamdulillah sudah dapat keluarkan perkataan “Awwah babak, lalalalaa (perkataan dalam bahasanya)” = Allahu Akbar, Asyhadu Alla illa haillallah

Teknik Auditory sesuai kepada Anak Kecil yang masih tidak pandai membaca (1-6 tahun)

Teknik Auditory adalah teknik yang powerful, teknik yang diajarkan Jibrail kepada Nabi yang Mulia Nabi Muhammad SAW

6) Kenali Cara pembelajaran Anak

a) Auditory
b) Visual
c) Kinesthetic

Ibubapa perlu sangat kreatif

7) Lain anak lain kemampuan, tidak sama. Enjoy & embrace the journey tak perlu terlalu rushing.

8 ) Salah satu cara untuk entice menghafaz sesuatu Surah adalah buat storytelling kenapa surah itu diturunkan dan penceritaan dalam surah tersebut

9) Jika kita tidak mampu, cari Guru yang ahlinya untuk mengajar anak kita. Itu yang dibuat oleh kedua ibubapa kepada adik Muhammad, kedua ibubapanya bekerja tetapi mencari guru yang Alim untuk anak kecil itu.

Dikongsikan juga dalam Kelas, apabila guru tersayang meninggal dunia, role itu diambil kembali oleh ibubapanya.

Allahu Akbar, mendengar cerita Puan Min, terdetik sangat hebat ibubapa yang berniat dan mahu melahirkan anak-anak #pecintaalquran. Banyak yang perlu dibuat dan dikorbankan.

Kalian memang insan terpilih!

Cukup setakat ini dahulu, dalam Kelas Puan Min terdapat banyak sangat ilmu, sangat details dan banyak lagi yang dikongsikan seperti beliau tunjukkan cara pembelajaran anak kinest dan banyak lagi teknik-teknik lain yang dikongsikan.

Saya sangat recommended kepada yang beginner seperti saya yang baru nak belajar cara untuk menjadikan anak kecil huffaz, belajar dari yang telah berjaya seperti Puan Min.

Didoakan perkongsian ini bermanfaat.

Astagfirullah hal azim, wa atubu ilaih,
Allahu Akbar, Allahumasoliala Muhammad

Nota: Gambar Abang Muhammad Amir Hazieq sewaktu usianya 7 tahun mohon izin mahu solat di Kedai Makan, Allahu Akbar, nikmat Allah yang manakah yang mahu saya dustakan?

Ya Allah, kurniakan kepada kami dan zuriat keturunan kami orang yang sukakan solat. Ya Allah perkenankanlah doa kami. (Doa Nabi Ibrahim dalam Alquran)

Allahumma Amin


Lobak Putih Juga Bagus Untuk Turunkan  Panas Badan!

Merawat anak demam  selain perlu diberikan ubat agar segera sembuh,  sebaiknya ibu-ibu sediakan juga rebusan lobak membantu menurunkan suhu anak dengan kadar segera.

Difahamkan,lobak putih banyak khasiat dan manfaatnya.  Selain popular sebagai membantu memperbanyakkan susu badan,  lobak putih juga sangat serasi diamalkan untuk merawat demam.

Caranya bagaimana? Mungkin ramai belum tahu,   ini telah dikongsikan oleh WD Lover Odahsan.  Jom semak!

Dibawah adalah cara yang mudah untuk mengubati demam dan menghilangkan panas badan anak-anak. Selain memberi kesihatan yang baik, anak -anak tidak perlu meminum ubat dengan kerap lagi.

Cara-caranya adalah seperti berikut:

1.Apa yang diperlukan ialah sebatang lobak putih. Potong bahagian kepalanya dan cuci dengan air hingga bersih.
2. Hiris lobak putih atau dipotong dadu. Tetapi perlu diingat, sila jangan kupas kulit lobak putih ini.
3. Masukkan air sejuk ke dalam periuk. Panaskan api dan biarkan air mendidih dan kemudian masukkan potongan lobak putih tersebut.
4. Rebus lobak putih ini selama 15 minit. Jangan tambah apa-apa perasa atau bahan lain. Hanya lobak putih sahaja.
5. Setelah lobak putih masak dan menjadi lembut, biarkan ia sejuk dan boleh disajikan. Kuah dan isi lobak putih boleh dimakan sekaligus. Apa yang penting ialah kuah atau air lobak ini perlu diminum, di samping makan isi lobak putih yang telah lembut.

Berikan anak anda minuman air lobak putih ini sebelum mereka masuk tidur. Berikan kepingan lobak putih untuk dimakan juga.

Hasilnya dalam masa 2 hingga 3 hari, batuk dan selsema anak akan berkurangan dan semakin sembuh. Untuk kanak-kanak di bawah 2 tahun, anda disarankan untuk memberi mereka dengan minuman air rebusan lobak putih sahaja.

Lobak putih amat bermanfaat untuk menurunkan suhu panas dalam tubuh badan serta dapat meredakan batuk dan selsema. Ia lebih berkesan sebagai cara alternatif mengubati demam, selsema dan batuk dengan pengambilan ubat-ubatan.

Di samping menurunkan suhu badan, lobak putih juga bermanfaat dalam mengubati penyakit kulit seperti jerawat dan ruam, penyakit kuning, membantu sistem pencernaan, menambah kandungan air dalam badan dan lain-lain.

selamat mencuba


“Jualan Sambal Nyet Cecah RM14 Juta” – Khairul Aming Semakin ‘Mengganas’ !

Influencer terkenal Khairul Aming atau nama sebenar Khairul Amin Kamaruzzaman melangkah setapak kehadapan dalam dunia perniagaan apabila beliau mengumumkan pembukaan kilang sambal nyet yang kedua.

Menurut Khairul Aming, perniagaan Sambal Nyet yang diusahakan sejak awal 2021 mencapai jualan mencecah sehingga RM 14 juta.

“Selepas setahun setengah beroperasi, Alhamdulillah hari ini jualan Sambal Nyet Berapi telah mencecah sejuta botol sambal bersamaan jualan sebanyak RM14 juta.

“Sebelum ini kita masak dan jual lebih kurang 200 botol sehari, sekarang kita naik 5,000 botol sambal sehari. Team kita dah berkembang dari lapan naik ke 50 orang.

“Selain itu, sebelum ini kita ship out dalam berguni-guni sehari, sekarang kita ship out dalam tiga biji lori kurier sehari.

“Saya gembira nak umumkan yang kita akan tambah lagi satu kilang baharu (kilang kedua). Lagi besar daripada kilang sebelum ini. Jadi, selamat datang ke kilang kedua saya,” ujarnya

kilang kedua ini bertempatkan di Kota Bharu ini bersaiz 22 000 sqft luasnya.

“Kilang kedua ini akan digunakan untuk naikkan lagi production Sambal Nyet yang akan kita jadikan tempat persediaan untuk produk yang kedua nanti.

“sedikit sebanyak saya berharap dapat menaikkan ekonomi orang lokal di sini ” Harapannya.


Bila Mengantuk Berhenti Dan Rehat Sekejap. ‘Microsleep’ Ini Jangan Buat Main. Ikuti Peringatan  Dr Ini.

Apabila mengantuk ketika memandu ada yang ambil ia perkara biasa. Tapi ia boleh membawa maut jika terlelap hanya satu saat sahaja!

Ikuti perkongsian Dr ini agar kita alert supaya tidak ambil mudah perkara ini.

Ikuti perkongsian ini.

Apa doktor? Ya Allah! Anak akuuuu!”

Tangannya terus terkulai layu melepaskan telefon bimbit ditangan. Pandangannya kelam. Seluruh tubuh rasa lemah dan terus rebah ke bumi.

Ibu mana tak terkejut. Baru saja sejam lepas dia memeluk anak,menantu dan cucu-cucunya sebelum mereka pulang ke Kuala Lumpur. Rasa gembira menyambut Aidiladha bertukar menjadi duka.

Anaknya telah terlibat dengan kemalangan dan sekarang berada dalam keadaan kritikal. Lebih menyedihkan menantu dan cucu meninggal dunia di tempat kejadian.

Ini terjadi kemungkinan disebabkan anaknya kurang rehat dan keletihan menguruskan daging korban serta melayan sanak saudara.

Anaknya cuma terlelap hanya beberapa saat,bila tersedar kereta sudah terbalik 180 darjah.

Microsleep adalah keadaan dimana kita akan tertidur kurang 1 saat hingga 30 saat tanpa kita sedari.

Situasi ini boleh mendatangkan bahaya sekiranya sedang memandu atau mengendalikan kenderaan yang boleh menyebabkan kemalangan.

Kajian menunjukkan kelenjar thalamus di dalam otak yang berfungsi mengawal tidur tetapi bahagian deria lain seperti mata dan tangan tetap bergerak.

Justeru, ketika memandu, individu mungkin kelihatan sedar tetapi sebenarnya tertidur.

Hasil kajian Pusat Penyelidikan Tidur Universiti Loughborough United Kingdom (UK) terhadap 1,000 pemandu mendapati, 45 peratus lelaki mengaku mengalami ‘micro sleep’ ketika memandu berbanding 22 peratus wanita.

Memandu antara jam 10 malam hingga subuh 4 kali ganda lebih berisiko untuk terlibat dalam kemalangan maut.

Cara untuk elakkan microsleep:

Berhenti jika mengantuk, jangan paksa diri.

Tidur seketika selama 20 minit

Tukar pemandu

Mengambil minuman mengandungi kira-kira 150 miligram kafein.

Dapatkan rehat yang cukup sebelum memulakan perjalanan.

Kredit: Ahmad Samhan


Pada Lelaki Bergelar Suami, Dalam Berkeluarga Perkara Ni Kena Ambil Tahu!

Resipi bahagia dalam rumah tangga antara lainnya adalah saling berpesan-pesan ke arah kebaikan antara satu sama lain dan jika ada teguran, perlulah diterima dengan hati terbuka.

Ini secara tidak langsung akan menyuburkan rasa cinta berpanjangan bersama pasangan.

Dan di sini, disenaraikan beberapa pesanan khusus untuk lelaki bergelar suami untuk dijadikan panduan  dan  peringatan bersama.

Ingatan Tulus Ikhlas Untuk Lelaki Bernama Suami

Marilah kita saling berpesan-pesan, bukan saling salah-menyalahkan kerana kita sebenarnya saling perlu-memerlukan.

Jika menyentuh hal-hal kekeluargaan, Nabi Muhammad SAW tidak berpesan kepada kaum perempuan. Nabi Muhammad SAW lebih berpesan kepada kaum lelaki.

Berikut merupakan beberapa pesanan Rasulullah SAW untuk para lelaki tentang keluarga :

1- Menjaga Wanita Dengan Baik

“Mukmin yang paling sempurna imannya adalah yang paling baik akhlaknya di antara mereka. Dan sebaik-baik kalian adalah yang paling baik terhadap isteri-isterinya.”

HR. Ahmad

2- Berbuat Baik Dengan Keluarga

“Sebaik-baik kalian, adalah orang yang paling baik terhadap keluarganya, dan Aku adalah orang yang paling baik terhadap keluargaku.”

HR. Tirmizi

3- Pemimpin Yang Bertanggungjawab

“Laki-laki (suami) adalah pemimpin bagi keluarganya dan kelak ia akan ditanya (dimintai pertanggungjawaban) tentang mereka.”

HR. Al-Bukhari

4- Menjaga Hak Mereka Yang Lemah

“Aku ingatkan kepada kalian tentang hak dua orang yang lemah, yaitu anak yatim dan perempuan.”

HR Imam Ahmad, Ibn Majah, dan Al-Hakim

5- Menjaga Adab Dan Perilaku

“Banyak perempuan menemui isteri-isteri Muhammad untuk mengadukan perlakuan suami mereka. Suami-suami seperti itu bukanlah orang-orang terbaik.”

HR Abu Dawud, Ibn Majah, Al-Darimi, Ibn Hibban, dan Al-Hakim

6- Beriman Kepada Allah

“Barang siapa beriman kepada Allah Swt. dan hari akhir, hendaklah ia tidak mengganggu tetangganya. Jagalah pesanku tentang kaum perempuan agar mereka diperlakukan dengan baik. Sebab mereka diciptakan dari tulang rusuk yang bengkok. Tulang rusuk yang paling bengkok adalah yang paling atas. Jika engkau berusaha meluruskannya, tulang itu akan patah. Jika engkau membiarkannya, tulang itu tetap bengkok. Oleh karena itu jagalah pesanku tentang kaum perempuan agar mereka diperlakukan dengan baik.”

HR Al-Bukhari Dan Muslim

Wahai lelaki bernama suami,

Aku serahkan seluruh jiwa ragaku setelah engkau berusaha taat perintah Tuhanmu dan menuruti pesanan Rasulmu. Bentangkanlah seluruh kewajipan dan tanggungjawabku sebagai seorang isteri maka akan aku tunaikan tanpa sekelumit alasan jika engkau menunaikan seluruh kewajipan dan tanggungjawabmu sebagai seorang suami dan ketua keluarga kami.

Aku bisa hidup susah bersamamu andai saja engkau tetap setia dan cinta. Aku bisa melayanmu bak Raja andai engkau juga menyantuniku bak Permaisuri.

Aku bisa taat andai saja engkau juga bisa adil.

Wahai suami.. dengan lafaz akad ijab dan kabul ini.. maka aku serahkan seluruh hidup, jiwa raga dan nyawaku untuk dilindungi olehmu.. untuk disayangi dan dicintai olehmu.. untuk dipimpin dan dibimbing menuju redha Ilahi..

Namun andai suatu hari ditakdirkan rasa cinta itu pudar dan engkau sudah tidak memerlukan aku lagi dan engkau sudah tidak mampu menggalas amanah untuk menjagaku lagi.. maka pulangkanlah aku secara baik dan terhormat.. tanpa dendam dan tanpa syarat.. sesungguhnya itu adalah sebaik-baik takdir kerana destinasi akhir hidup kita tetap menuju yang satu.. semoga kita semua mendapat rahmat.

Sumber : Roslina Sabiyah & Co